32

Corina:
(ad Andrea) Tgei has detg, digl institut che schubregia finiastras?

(ad Amalia) Jeu hai tertgau che Vus seigies d’in atelier d’umbrivals?

Amalia:
(promta) Gie, gie, era, cura ch’ei fa da basegns.

Robert:
(a Corina ed Andrea) Quella ei buca diltut tschien. (ad Amalia) Vus

essas tuttina spindrera ni buca?

Amalia:
Bein, era!

Corina:
Mo quei ei gie…(tuts discuoran in denter l’auter)

Amalia:
(suenter in mument) Ruaus, ruaus! (tuts queschan, a Basil) Vus

levas far in film ni buca?

Basil:
Bein, bugen, sche quei fuss pusseivel.

Amalia:
Bien, sche lu entschevin nus.

Robert:
Mo plaun, mo plaun, nus savein buca far il film sco previu, perquei che

Corina vul parturir a casa.

Basil:
Ed ussa?

Corina:
(stermentada) O na! (a Robert) Sche quei vess dad esser mia spindrera

(muossa sin Amalia), lu mon jeu pli bugen en spital.

Robert:
Mo…

Corina:
(interrumpa) Quei ei miu davos plaid. (va en combra)

Secunda scena

Amalia, Hilda, Robert, Andrea e Basil

Amalia:
(surpren il commando) Han tuts udiu? Ei dat negina naschientscha

a casa.

Hilda:
En quei cass savein nus far il film.


33

Amalia:
Exact. (a Basil) Sche lu entschevin nus!

Basil:
Schia, aha…

Amalia:
(a Basil) Vus tschenteis en la camera e Vus gideis. (muossa viers Andrea)

(a Robert) E Vus meis per tut quei che Vossa dunna drova per ir en

spital.

Robert:
Mo pertgei?

Amalia:
Negin pertgei, ussa camondel jeu. (entscheiva ad installar la camera

e dat uorden ad Andrea) Teni cheu quei stativ…

Andrea:
Oh dolur, ussa sundel jeu era aunc manual.

Basil:
(pachetescha ora il material e metta en in film) Aunc oz sche pusseivel.

Andrea:
Plaunet tonschi lu a mi.

Robert:
(vegn ord combra cun ina tastga e vestgadira/uorden da sia dunna) So, quei

fuss crei jeu quei che mia dunna sto prender cun ella en spital.

Amalia:
(a Basil) Lu, essas Vus promts?

Robert:
(metta la tastga sin meisa e la vestgadira sin canapè) Bien, ussa mussein

nus tgei ch’ins sto tut prender cun en spital.

Basil:
Promt. Attenziun. Camera va!

Robert:
(semetta en posiziun) Cars umens, ussa tedlei…

Amalia:
Stop! Stop!

Basil:
Tgei eisi ussa?

Amalia:
(a Robert) Tut falliu. (ella stauscha dalla vart el e semetta sezza

en posiziun) So, entschevin nus aunc inaga.

Basil:
Promt! Attenziun, camera va.

Amalia:
Caras mummas venturas…

S-KAI 1-2_Las duas attempadas dalla grefla liunga_(sr)


34

Robert:
Stop!

Basil:
Stop, pertgei?

Robert:
(ad Amalia) Pertgei mummas venturas?

Amalia:
Perquei che las dunnas ston sezzas pachetar lur tastga.

Robert:
E pertgei?

Amalia:
Perquei ch’ils umens capeschan nuot da quei.

Robert:
Quei ei in’offensiun…

Amalia:
(interrumpa) Ruaus! Camera!

Basil:
(suspira) Camera va.

Amalia:
(semetta puspei en posiziun) Caras mummas venturas. Cheu veseis

vus tut quei ch’ins sto senz’auter prender cun en spital. (pren la

vestgadira giu da canapè e metta ella tastga) In barschun da dents,

pasta da dents, ina camischa da notg, scalfins, ina fotografia digl um,

(mira silla fotografia) na quella cheu schein nus a casa, (betta giun plaun la

fotografia) pupi da scriver, culli, resti suten, (pren il resti suten e
contempla) quei toc teila tonscha gnanc per far giu il nas…(lai dar giun
plaun) fazalets, soccas, in cudisch, (legia il tetel) Co educheschel jeu
miu um? So, quei fussi! (a Basil) Stop.

Robert:
E co va ei vinavon?

Amalia:
Ussa vegnan las lavurs repartidas.

Robert:
Oh Dieus…

Amalia:
Hop, hop, semetter si en ina lingia! (Robert, Andrea e Basil semettan si)


35

Tiarza scena

Amalia, Robert, Andrea, Basil e Hilda

Amalia:
Tscheu Hilda, semetta era ella lingia!

Hilda:
(fa sco cumandau) Sch’ei sto esser!

Amalia:
(semetta puspei en posiziun, ad Andrea) Pia, cu tut ei aschi lunsch
essas Vus responsabels per la tastga. Mettei ella sin meisa, ch’ella seigi
promta per tschappar.

Andrea:
Vegn fatg!

Amalia:
(a Hilda) Ti preparas en cuschina in scarnuz cun fretgs ed eis responsabla

per la clav digl auto. Ti vas giu sco emprema, arvas igl auto, mettas en la

clav e miras che la via seigi libra.

Hilda:
Vegn fatg!

Amalia:
(a Robert) Vus prendeis la giacca da Vossa dunna e meneis giacca e

dunna giu tier igl auto.

Robert:
Vegn fatg!

Amalia:
(a Basil) E Vus fageis da tut in film entochen che nus essan en spital.

Basil:
Gie, gie…vegn fatg!

Robert:
(ad Amalia) E tgei fageis Vus?

Amalia:
Jeu fetgel la reschia.

Robert:
Per l’amur da Diu!

Amalia:
Ussa lein nus gest exercitar. Jeu gioghel la rolla dalla dunna Culaum.

Cu las deglias ein cheu entschevin nus. (tuts sepeinan) Ein tuts promts?

Tuts:
Gieeee…


36

Amalia:
(gioga la rolla dalla dunna en speronza) Oooooo, ussa eis ei aschi lunsch.

(tegn il venter)

Hilda:
(va en cuschina, pren in scarnuz cun fretgs e la clav digl auto giud

meisa) Bien, jeu vegnel. (sortescha)

Andrea:
(siara entochen la tastga e pren giud meisa ella) Jeu hai tut.

Robert:
(va entochen en combra per la giacca, el tuorna e tila Amalia pil

bratsch) Pia, dunna Puoz, vegnis?

Amalia:
Mo plaun! Jeu sun Vossa dunna.

Robert:
Dapi cu?

Amalia:
Mo pil mument. Vus saveis buca semplamein strer mei pil bratsch.

Robert:
Sche co lu?

Amalia:
Vus stueis sustener mei ed ir mo plaun.

Robert:
En quei cass… (va cun Amalia)

Basil:
Tgei prescha che quels han. (sescarpetscha sur il canapè) Oha…

sto quei canapè esser enta peis? (va filmond)

Quarta scena

Amalia, Hilda, Robert, Andrea e Basil

Amalia:
(entra culs auters, mira sill’ura) Grondius. Tgi vess cartiu quei? Quei

ha funcziunau sco sche nus havessan exercitau gia tschien gadas. Tgei

sa aunc ir ellas caultschas cheu? Propi nuot.

Robert:
Jeu sperel.

Andrea:
E tgei film che quei vegn a dar.

Basil:
Aschia ei quei buca pusseivel da filmar.


37

Amalia:
E pertgei buc?

Basil:
Perquei ch’igl ei bia memia stretg encheu.

Amalia:
(mira entuorn) El pudess haver raschun. Allura mettein nus la meisa en

cuschina. (a Robert ed Andrea) Mettei gest ora ella!

Robert:
Vegn fatg! (metta la giacca da Corina silla meisa da telefon)

Andrea:
(metta la tastga sin meisa, a Robert) Neu, lein far quei ch’ella ha

cumandau. (portan la meisa culla tastga o en cuschina)

Amalia:
(a Basil) Ei quei meglier aschia?

Basil:
Gie, intec…

Robert:
(entra cun Andrea) Ed ussa?

Amalia:
Ussa spitgein nus!

Tschunavla scena

Amalia, Hilda, Robert, Andrea, Basil e Corina

Corina:
(entra, tegn il venter, ha misergias da caminar) Robert, car! Jeu crei

che nus stuein ir…au…au…

Amalia:
(grescha) Alarm! Oz…hop, fagei…

Basil:
Attenziun, la camera va! (la tastga, las clavs digl auto, la giacca, il

scarnuz da fretgs ein buca pli el dretg liug, ussa tut ch’enquera,

l’agitaziun ei gronda)

Hilda:
Ou…tgei stoi jeu far? Ah gie, ils fretgs. (va en cuschina)

Andrea:
(il medem mument sco Hilda) Ou…tgei stoi jeu far? Naturalmein,

la tastga! (vul prender ella giud meisa) Nua ei quella ussa? (enquera

desperadamein)


38

Robert:
(il medem mument sco Hilda ed Andrea) Ou, tgei stoi jeu far? Ah gie,

la giacca da Corina. (va en combra)

Amalia:
(grescha) Dai, dai, fagei vinavon!

Hilda:
(ord cuschina) Nua ei quei benediu scarnuz?

Andrea:
(a Hilda) Nua haveis mess la tastga?

Hilda:
Jeu hai priu negina tastga, schei plitost a mi nua che miu scarnuz ei.

Andrea:
Gliez interessescha buca mei, jeu enquerel la tastga.

Hilda:
Mo, quella ei o sin meisa.

Andrea:
E nua ei la meisa?

Hilda:
E nua ei la meisa? Nua che Vus haveis mattei mess ella! O en cuschina!

Andrea:
Naturalmein. (vul ir en cuschina)

Hilda:
(tegn anavos el pil bratsch) Emprem scheis Vus a mi nua ch’il scarnuz

ei.

Andrea:
Giun plaun sper igl esch. (cuora en cuschina)

Robert:
(vegn tut ord flad ord combra) Ussa hai jeu priu tut la vestgadira ord

scaffa, mo cartis ch’jeu havess anflau la giacca. (a Hilda) Nua haveis

mess ella?

Hilda:
(tut confusa) Schei plitost a mi nua che la clav digl auto ei?

Robert:
Daco duess jeu saver quei?

Hilda:
Quella ei el medem liug sco la giacca.

Robert:
Co? Forsa ei ella en cuschina. (cuora viers gl’esch e seglia ensemen

cun Andrea) Au, sas buca mirar intec.

Andrea:
(levgiaus) Jeu hai anflau ella.


39

Robert:
La giacca?

Andrea:
Na la tastga.

Robert:
Lezza interessescha buca mei. (va en cuschina)

Hilda:
(anfla la clav digl auto) Ah, cheu ei ella! (pren ella e vesa la giacca, cuora

viers igl esch cuschina) Singur Culaum…signur Culaum…jeu…(seglia en

Robert) Auaaa…

Robert:
Nua ei ella?

Hilda:
(muossa la giacca) Cheu.

Robert:
Dieus seigi ludaus!

Amalia:
(ei sezza era confusa) Fagei, fagei…quei fa prescha!

Robert:
Quei creigiel era jeu. (pren la giacca e dat ella a Corina) Cheu tegn la

giacca. (pren Amalia pil bratsch e tila ella dad esch ora)

Corina:
(consternida) Robert!

Hilda ed
Andrea:
(cuoran era dad esch ora, ein enta peis in a l’auter)

Basil:
(vul suandar ils auters e sescarpetscha puspei sur il canapè, ei giun

plaun culla camera enta maun) Spitgei tuttina! (vesa Corina) Ah, dunna

Culaum! (stat si e vul cuorer dad esch ora) Ou na! (el sevolva e mira

sin Corina) Mo tgei fageis Vus aunc cheu?

Corina:
Ed jeu sedamondel tgei teater che vegn giugaus cheu. (tegn il venter)

Uuuuu…auuuuu (semetta giu sin canapè)

Basil:
Agid, uss ein els i culla fallida. (vul cuorer dad esch ora)

Robert:
(vegn en quei mument dad esch en culs auters, stauscha Basil dalla

vart e vul ir en combra) Corina…Corina! (va en combra, Amalia e Hilda

van suenter)

Corina:
Ooo, Robert…


40

Basil:
(grescha viers la combra) Signur Culaum, vegni spert.

Robert:
(vegn culs auters) Nua ei la Corina?

Basil:
Cheu…cheu ei ella! (muossa sin canapè)

Robert:
Jesses (vul prender ella pil bratsch) Ussa spert en spital.

Amalia:
(mira sin Corina, suenter sin Robert) Gia memia tard! Spert, en combra!

Robert:
Mo…

Amalia:
Negins mos…hop, fagei, fagei!

Robert:
(meina Corina en combra)

Amalia:
(a Hilda) Ti vas per lenzeuls. (ad Andrea) E vus prepareis entginas

sadialas aua. (a Basil) E Vus mireis da buca sescarpitschar. (ella e Hilda

van en combra)

Robert:
(vegn viadora cun Hilda, els han in lenziel) Mo, quei cheu tegnel jeu

buca ora!

Hilda:
Amalia ha cumandau da scarpar quei lenziel en pendas, mo aunc oz!

Robert:
Sche fagein nus quei! (scarpan il lenziel)

Andrea:
(en dad esch) Con caulda sto l’aua esser?

Hilda:
Tgei damonda…42, 3 grads.

Andrea:
Aha, aschia…(tuorna en cuschina)

Amalia:
(cloma ord combra) Hilda, vegns gleiti cullas pendas?

Hilda:
Immediat! (va en combra cullas pendas)

Robert:
(ei gnervus e va si e giu en stiva) Tut era programmau aschi bein ed

ussa ei tut…tgi tegn era ora aschia enzatgei?

Hilda:
(cuchegia ord combra) Aaaaua! (siara igl esch)


41

Robert:
(cloma viers cuschina) Aaaaua!

Andrea:
(vegn cun ina sadiala, va vi tier igl esch e cloma) L’aaaaua!

Hilda:
(arva igl esch e pren la sadiala) Quels umens!

Robert:
Tgei ha ella puspei? (fa suenter) Quels umens!

Andrea:
Buca pren aschi serius quei. Jeu capeschel che ti eis empau gnervus.

Robert:
Gie, ti agiteschas mei. Sche ti havessas anflau la tastga, sche…

Andrea:
Ti stos gnanc dir enzatgei. Ti has perfin scumbigliau dunna.

Robert:
(muossa sin Basil) E lu aunc quei tappalori che sescarpetscha sur ses

agens peis.

Basil:
Mo plaun, mo plaun…

Robert:
Quescha! (ins auda a bargir in pop)

Andrea:
Seturpegia! Igl affon ei strusch aunc sil mund e ti dias gia ch’el dueigi

quescher.

Robert:
Jeu hai manegiau signur Marella.

Andrea:
Ahaaa…

Robert:
(va vi tier igl esch e cuchegia tras la ruosna dalla clav, ad Andrea) Tgei

manegias ti, ei quei in pop ni ina poppa?

Hilda:
(vegn cugl affon sin bratsch) Ina flotta poppa signur Culaum! (dat ella

a Robert)

Robert:
(tut tarlischa dil plascher) Vesas Andrea, jeu hai adina detg ch’ei detti

ina poppa.

Andrea:
Curios…ussa tuttenina? (ord combra aud’ins aunc inaga in bargir d’in

affon, tuts miran viers igl esch)


42

Amalia:
(vegn cun in secund affon sin bratsch, va vi tier Robert e muossa la poppa,
salva la poppa sin bratsch) Jeu gratuleschel, Vus haveis survegniu
schumellinas.

Robert:
(ventireivels) Tgei? Quei…ei quei pusseivel? Co vai culla Corina?

Amalia:
Stupent, Vus saveis ussa ir en.

Robert:
Oh gie. (va viers combra cun ina poppa sin bratsch)

Robert:
(sevolva enten ir viers Amalia) Ussa schei inaga, essas Vus

propi spindrera? Essas vegnida cheu per quei motiv?

Amalia:
Vus saveis metter Vies maun el fiug, jeu sun spindrera, mo che quei

ei stau mia emprema naschientscha. Hilda ed jeu essan vegnidas per

tut in auter motiv, mo quei duei restar nies secret. (a Hilda) Ei quei

buca aschia?

Hilda:
Precis aschia.

Robert:
Tgei cumbinaziun miraculusa! (va en combra)

Amalia:
(ad Andrea) E vus meis ussa per ina butteglia vin, che nus sappien far

in viva.

Andrea:
Ina bun’idea, suenter tut quellas agitaziuns.

Amalia:
(a Basil) Haveis priu si tut?

Basil:
Tut, dall’entschatta entochen la fin. (metta giu la camera) O

Segner car, ussa hai jeu bein emblidau da metter en in film!

Tuts:
(sco ord ina bucca) Ou naaa…

Amalia:
(a Basil) Quei manegeis ussa buca serius?

Basil:
Bein, displascheivlamein bein…

Amalia:
Vus essas bein il pli grond tgutg, in sgnappun…(Hilda tila en il manti

e demontescha la camera dil stativ)


43

Amalia:
(a Basil) Saveis far aschi bien e tener in mument la poppa? (metta

la poppa sin bratsch ad el)

Basil:
Agid…mo jeu crei ch’ei vess dad ir.

Robert:
(chuchegia ord combra) Nua ei mia 2. poppa? Vegni en combra. (muossa

a tuts da vegnir, tuts van encunter combra auter che Hilda)

Hilda:
 (cloma) Amalia…Amalia…(fa segn da vegnir vi tier ella, ils auters van en
combra)

Amalia:
Tgei eisi?

Hilda:
Has ti emblidau pertgei che nus essan atgnamein vegnidas cheu?

Amalia:
Daco manegias?

Hilda:
Mira cheu! (muossa la camera ch’ella ha zuppau sut il manti) Tgei dias

da quei? Quella muncava aunc en nies sortiment.

Amalia:
(surstada) Ui! Hilda! Quei cheu havess jeu mai spitgau da tei. Grondius!

(pren il manti) Mo ussa fagein nus la mustga. En mintga cass, las

agitaziuns han valiu la peina. (svaneschan che negin sefa en)

                                                           Tenda siara


Il pli tup mument - ina cumedia en treis acts - versiun romontscha d'Alexi Monn
1/45
S-KES 1-1

• Il pli tup mument
Cumedia en treis acts dad Andreas Kessner
versiun en dialect svizzer da Thomas E. Schmid
adattaziun e translaziun romontscha dad Alexi Monn
(Wilhelm Köhler Verlag, München)

Persunas (diember d’acziuns)
4 umens / 3 dunnas
ca 110 min.

Erna Moser (164)
Vieua, ca 66 onns
Dani Moser (230)
Fegl dall'Erna, ca 35 onns
Beat Sommer (174)
Cussegliader da segiradas, ca 38 onns
Willi Kägi (150)
Vischin dall'Erna, ca 60-65 onns
Dorli Kägi (40)
Ex-dunna da Willi, ca 50-60 onns
Anita Moser (79)
Feglia dall'Erna, ca 30 onns
Paul Moser (um cun barba) (75)
Mariu dall'Erna, ca 66 onns

Temps d'acziun:
Oz
Liug dall’acziun:
Stiva dall'Erna Moser

• Culissas
Il liug d’acziun ei la stiva dall’Erna Moser. Davos ha ei ina finiastra, speras ei igl esch-
terrassa. Dretg va in esch ora en zuler ed en ulteriuras stanzas, seniester ei igl esch-
cuschina, sper quei esch hai ina frestgera. Da vart seniastra hai ina meisa cun suppias.
En la part davon hai in gruppa pulstrada cun ina meisa da salun. Schiglioc ei la stiva
endrizzada tut „normal“.
• Cuntegn
La vieua Erna Moser viva en in agen mund dapi la mort tragica da siu mariu ed aschia
festivescha ella era il natalezi da 66 onns dil mariu. Quei di cumpara in cussegliader da
segiradas che less pagar ora ina segirada da veta per Paul Moser. Pagar il miez milliun
paga la segirada da veta denton mo sch’il segirau viva aunc e Beat Sommer dalla
segirada ha l’incarica da sclarir, sche quei ei il cass. Ed ussa entscheiva il drama - nua ir
alla sperta per in um che viva aunc? Il fegl Daniel ha l’idea da dumandar il vischin Willi
da giugar la rolla dil bab. Il Willi ei aschia ni aschia inamuraus ella mumma ed ei la finala
d’accord da dar quella rolla. Tut para dad ir bein ... aber senza viriveris e
malcapientschas tut a dubel fuss la cumedia gia a fin!!

S-KES 1-1_Il pli tup mument_(sr) y


Il pli tup mument - ina cumedia en treis acts - versiun romontscha d'Alexi Monn
2/45

1. Act
1. Scena
Erna, Dani
(La tribuna ei vita. Sin meisa hai vischala cun in ruog da caffè e differentas tuortas e
pettas. Ei stgalina agl esch-casa)
Erna:
(cloma en da cuschina) Jeu vegnel! (vegn en da cuschina cun ina petta
entamaun. Metta la petta en prescha sin meisa sper las autras e va ord
stiva. D'ordadora) Dani neu en. Silmeins in ch'ei ad uras! (Il Dani entra
en stiva, l'Erna vegn suenter el).
Dani:
Tgau, mumma! Co manegias quei?
Erna:
Oh, l'Anita ha telefonau che sia radunonza mondi pli ditg.
Dani:
Gliez era schon clar. Cura ha ella detg ch'ella vegni? (mira silla meisa) Porta la
tatta - Conta glieud vegn aunc?
Erna:
Ti e l'Antia - daco?
Dani:
Aber mumma .... quei tonscha gie per Mustér ed aunc pils da Tujetsch, e sche
lezs fan il botsch hai aunc avunda pils da Medel e Sumvitg!
Erna:
Ti sas exact ch'il bab po buca ver sch'el ha il sentiment che ses hosps da
natalezi stoppien ir cun fom a casa! So ed usssa ... pren. (fa in gèst sur la
meisa vi)
Dani:
Mumma, ti sas aber schon ch'il bab ei schon morts dapi quasi in onn e miez.
Erna:
Jeu sun perschuadida ch'el mira giu sin nus.
Dani:
(mira encunter tschiel) Oh gliez fuss el schon aunc el stan.
Erna:
Ed el vess segir nuidis sche sia dunna e ses affons survegnessen buca
avunda tuorta, petta e caffè. Ed ussa sesa giu e maglia. (derscha en caffè)
Dani:
Pervia da mei savein nus schon spitgar sill'Anita.
Erna:
Ella ha detg che nus dueigien entscheiver! (sesa giu)
Dani:
Gliez ei schon clar. Ti mumma, has aunc udiu zatgei dil consulat?
Erna:
Daco duessen quels aunc s'annunziar tier mei? Suenter ch'els han transportau
la bara dil bab dil Nepal en Svizra ei il cass serraus giu per els. Sch'ei dess mo
buca quellas reproschas.
Dani:
Ah, mumma - quei ei stau sia decisiun!
Erna:
Tuttina, jeu vess stuiu scumandar quei viadi ad el.... en sia vegliadetgna!
Dani:
Mumma, igl ei stau in accident. Quei vess saviu tuccar tuts. E dil reminent ei
quei adina stau siu siemi dalla veta ... el era semplamein fascinaus dils
cuolms.
Erna:
Aber grad il Himalaja vessi nuota stuiu esser. Nus vein toh era bials cuolms tier
nus ... il Péz Ault per exempel ni il Péz Tgietschen ... aber , na. Pil bab era il
Péz Ault mo il péz sufleltgil ed il Péz Tgietschen il Himalaja per paupers. Jeu
hai mai vuliu ir schi lunsch naven .... aber il bab ha adina semiau da tiaras

S-KES 1-1_Il pli tup mument_(sr) y


Il pli tup mument - ina cumedia en treis acts - versiun romontscha d'Alexi Monn
3/45
jastras ... e mo per far in plascher a mi vein nus adina fatg vacanzas a
Cumpadials. (taglia la petta e metta in toc sil taglier dil Dani. Ella pren era in
toc) Sche mo jeu fuss era ida cun el .... lu sesess el forsa oz sper nus per far
printgas.
Dani:
Ni che vus fusses vegni omisdus ella bova. Lu sesess jeu ussa persuls cheu e
stuess aunc magliar tiu toc petta. Dil reminent, has ti dau l'incarica ad in
hortulan da tgirar la fossa?
Erna:
Na, gliez sun jeu aunc adina buca stada el stan.
Dani:
OH mumma, quei vevan nus bein fatg giu clar e bein. Ti eis buca pli la pli
giuvna. Igl ei semplamein da memia per tei da cuorer mintga di sin santeri.
Erna:
Jeu cuorel gie buca! … La tgira dalla fossa ei ina caussa, aber...
Dani:
.... Aber?
Erna:
Quei sai jeu buca far cul bab.
Dani:
Tgei?
Erna:
Ti sas ch'il bab hassegiava l'aua - siu motto era - aua fa mo ruina! Ed ussa
duessen schizun jasters derscher aua sur el giu ....
Dani:
Ussa surfas ti aber dil bi e dil bein! .. Aber tut zatgei auter. Co vai atgnamein
cullas finanzas, has avunda raps per viver? (l'Erna carsina il bratsch dil Dani)
Erna:
Ei va schon. La casa ei pagada giu ed en mia vegliadetgna drov'ins buca pli
schi bia daners.
Dani:
Aber sche ti eis ellas stretgas...
Erna:
... Ditg jeu a ti. Bein, bein!
Dani:
Nuot bein, bein. Ti stos era veramein dir! (ei stgalina agl esch-casa)

S-KES 1-1_Il pli tup mument_(sr) y


Il pli tup mument - ina cumedia en treis acts - versiun romontscha d'Alexi Monn
4/45
2. Scena
Erna, Dani, Beat Sommer

Dani:
(leva si) Quei vegn ad esser l'Anita.
Erna:
Lezza ha ina clav! (metta la savetscha cun canera sin meisa) Quei ei
segir e franc puspei il Willi.
Dani:
Il Willi?
Erna:
Gie, nies vischin, il Willi Kägi. Ti enconuschas toh quel. Quel cuora
suenter a mi dapi che sia dunna ha bandunau el.
Dani:
Aha.... (ei stgalina danovamein)
Erna:
El di zuar ch'el miri da mei mo sco amitg - aber tut schubers ei quel mai.
Ed insumma fa el era aunc bials egls alla dunna Casanova da vitscheu!
Il meglier eisi da far sco sche nus udessen buca il stgalin!
(In um cumpara alla finiastra ed emprova da mirar en stiva. El splunta
alla finiastra)
Beat:
Hallo, ei negin a casa?
Dani:
Quel vesa aber buca ora sco il KägiFret … ääh Willi Kägi. (va alla
finiastra ed arva) Gie, tgei vesses bugen?
Beat:
Bien di, jeu sun il Beat Sommer. Jeu tschintschass bugen cul signur
Moser.
Dani:
Lez stat avon vus!
Beat:
Tgei? Gliez crei jeu buca!
Dani:
Tgei crei jeu buca?? - Leis forsa dir ch'jeu ditgi manzegnas?
Beat:
Na, na, per l'amur da Diu ... naturalmein buca! Jeu stun mal! Igl ei mo ....
cunquei hai jeu propi buca quintau. Astgass jeu .... forsa .... sche vus
fageis schi bien .... forsa entrar?
Dani:
Gie clar .... aber tgei leis vus propi?
Beat:
(semudregia en da finiastra) Jeu disturbel mo nuidis vossa fiasta da
natalezi. Aber jeu sun gie s'annunziaus tier vus.
Dani:
Fiasta da natalezi? Danunder saveis vus.... ? ... Sche bien pia, mo
vinavon. Aber che vus sapppies, nus cumprein nuot! Mumma, quei ei il
signur...
Beat:
... Sommer. (ha en in vestgiu ed entamaun ina mappa da documents.
Fa ina pintga reverenza) Bien di.
Dani:
Il signur Sommer pretenda ch'el hagi annunziau sia viseta.
Erna:
Aha? E per tgei vai, sch'jeu astgel dumandar?
Beat:
Naturalmein che vus astgeis, aber avon .... (va smarvigliond entuorn il
Dani. Stat eri avon el e mira tut agraden) Spontan vess jeu detg che vus

S-KES 1-1_Il pli tup mument_(sr) y


Il pli tup mument - ina cumedia en treis acts - versiun romontscha d'Alexi Monn
5/45
hagies buca dapli che 40 onns! (muossa silla fatscha dil Dani) Botox,
neve?
Dani:
Na, crema da pial tut normala – bien, speciala per pial schetga! E dil
reminent hai jeu pér 36 onns!
Beat:
Oh, gliez sa buca esser! La finfinala festiveis Vus oz vies
sissontasisavel.
Dani:
Fageis igl asen cun mei?
Erna:
Dani - quel manegia il bab!
Dani:
Ah, forsa! (entscheiva a rir) Stun mal, quei ei miu sbagl. Jeu sun il Dani
Moser, il fegl.
Beat:
Uiuiui.... con penibel! (metta il maun avon la bucca)
Dani:
Buca problem. Jeu vess gie era saviu sepresentar endretg, aber jeu hai
buca spitgau che vus veglies visitar il bab. La finfinala eis el gie schon...
Beat:
… zatgei aschia sa veramein schabegiar mo a mi. Jeu sun halt aunc
buca schi daditg ella branscha. Saveis, jeu vegnel dalla segirada
SEMPERVITA.
Dani:
Ed jeu hai schon detg che nus cumprien nuot!
Beat:
Jeu sun nuota cheu per vender zatgei - jeu sun vegnius per dar zatgei.
E zuar persunalmein a vies bab. Eis el buca cheu? (l'Erna ed il Dani
miran tut trubistgai sin el)
Dani:
Na.... el ei sin santeri.
Erna:
Dani.... fai schi bien!
Beat:
Aber, tgei ha el piars sin santeri? Da miu natalezi vess jeu pli perdert da
far che da bugnar fossas da mes babuns. (ri, l'Erna ed il Dani miran tut
consterni sin el) (il Beat vegn malsegirs) aaahh, jeu hai buca vuliu....!
(sedrezza viers il Dani) Ei in plitier parent morts da cuort?
Dani:
Gie, schizun fetg datier!
Beat:
Ah, schia .. jeu capeschel!  Quei mida naturalmein .... aber speronza
buca vies bab?
Erna:
(va tiel Sommer e dat il maun ad el) Jeu sun l'Erna Moser, essas vus in
enconuschent da miu um?
Beat:
(irritaus) Na, atgnamein buca. Per dir la verdad gnanc enconuschel jeu
el. (vegn serius) Mument! (pren in document ord sia mappa e sfeglia
lien) Aber en mia documentaziun eisi gnanc nudau che vies um...
(sfeglia irritaus)  .... nuot! (mira serius sill'Erna) Essas vus segira che
vies um ei morts?
Dani:
So, ussa scheis vus immediat pertgei che vus essa insumma cheu!
Beat:
Pervia dalla segirada da veta da vies bab. Veis buca legiu mia brev?
Normalmein visitein nus buca nossa clientella, aber....

S-KES 1-1_Il pli tup mument_(sr) y


Il pli tup mument - ina cumedia en treis acts - versiun romontscha d'Alexi Monn
6/45
Dani:
.. Il bab ha fatg ina segirada da veta?
Erna:
(studegia) Gie, ussa che vus scheis, vegn zatgei endamen a mi! (va vid
ina scaffa e pren ora in ordinatur) Cheu ein tut ils documents. Dani,
sch'jeu vess da murir zacu ... en cheu anflas ti tut. (sesa davos meisa e
sfeglia egl ordinatur). Las quittanzas dalla banca ed il testament ein
cheu davos egl ordinader.
Dani:
Gie, gie. Quei has ti schon detg mellis gadas all'Anita ed a mi. (ri en
direcziun dil Sommer, vegn vi davos l'Erna e mira sur la schuiala giu) (Il
Sommer buffa tut dad ault, sesa giu e mira sill'ura)
Erna:
(senza mirar si) Prendei plaz, signur...
Beat:
(sesaulza levet dalla suppia da quei schenau) ...... Sommer. (sesa
puspei)
Erna:
(senza mirar si) Vesses bugen in caffè?
Beat:
Gie, bugen!
Erna:
(mira si) Va per ina scadiola ed in taglier per quei giuvenot. (il Dani
cuora ord stiva) Vus maglieis segir in toc petta cun nus? Jeu hai puspei
fatg bia memia biaras - halt sco adina. (il Dani cuora puspei en stiva).
Beat:
Dieus paghi! Aber buca che vus tratgies lu forsa....
Dani:
.... Mo neginas retenientschas. (metta il taglier e la scadiola sin meisa
avon il Sommer) Nus vein ton da quei che vus saveis era aunc prender
in, dus, treis (fa sco d'embratschar in entir migliac pettas) cun vus a
casa. Tgei petta astg'jeu dar a Vus?
Beat:
Quellas vesan tuttas ora super! Aber jeu crei che.....
(Senza spitgar ina risposta mira il Dani alla mumma sur la schuiala egl ordinatur.
Sommer mira tut irritaus sin els dus e pren sez in toc petta e derscha en caffè)
Dani:
..... ei tut en uorden?
Beat:
Gie, engraziel. (emprova il caffè, mira sch'ei vess ina savetscha sin
meisa - tila las schuialas - e maglia lu il toc petta culs mauns.
Tschontscha cun bucca pleina) Jeu sai propi buca pli, cura ch'jeu hai giu
la davosa gada in schi bien toc petta.
Erna:
Gusti?
Beat:
Sco quei ch'jeu hai detg, ell'ei super! Mia mumma fa era bugen pettas e
zuar fetg bunas, aber....
Erna:
...... Mo prendei aunc in toc. Fa vossa mumma era pettas?
Beat:
(irritaus) Vai jeu gie grad ......!? (scrola il tgau, beiba caffè)
Dani:
(dad ault) .... Cheu s'ei! (Sommer sto tuoscher e metta dalla vart il caffè)
Erna:
Veramein. Fatg ils ...... avon 40 onns. Per nies di da nozzas. (fa naven
ina larma) (Il Dani metta consolond siu bratsch ad ella sin la schuiala)
Beat:
Tgei, veis buca cartiu a mi?

S-KES 1-1_Il pli tup mument_(sr) y


Il pli tup mument - ina cumedia en treis acts - versiun romontscha d'Alexi Monn
7/45
Dani:
Ma, ah .....e tgei leis ussa propi da nus .... daco essas cheu?
Beat:
Quei contract va ussa 40 onns e scada oz - vul dir, en cass ch'il segirau
ha surviviu quei temps eisi oz il di per pagar! Jeu sun cheu per dar in
schec a vies bab. Naturalmein mo simbolic - Ils daners vegnan enteifer
l'jamna che vegn sil conto da vies bab. Nun che......
Dani:
.... Nun che tgei...?
Beat:
Che vies bab less star vinavon tier nossa segirada. Nus vein il mument
in'offerta fetg lucrativa. (pren ina broschura ord sia mappa da
documents) Leis mirar ina gada. Sche vus investeis mo 200'000 francs
duront 10 onns veis vus la finala ...
Dani:
.... Tgei summa ha il bab pia dabien ussa?
Beat:
Gie.... (puspei en tun formal e da fatschenta) Atgnamein astgel jeu dir
quei mo a vies bab. (mira sill'ura) Cu vegn el atgnamein puspei
anavos... dil santeri?
Erna:
Jeu sai da negin ch'ei turnaus dil santeri...
Dani:
... punctualmei sin tscheina ni gentar. Leu entaupa el adina schi bia
enconuschents sch'el tgira la fossa dall'onda Rosa.  Lezza ha
numnadamein "annual/di da mort" oz.
Erna:
(mira tut pitgiv sin il Dani)  He?? Dani?? .... il bab ei toh...
Beat:
 .... Lu quinteis vus pia buca ch'el tuorni proximamein?
Dani:
(sarcastic) Lein metter pag.
Erna:
Aber Dani, tgei tratgas. Quei simpatic um ha veramein meritau che
nus.....
Dani:
 .... Offereschien aunc in toc petta, has ti matei vuliu dir.
Beat:
(mira scepticamein sin il Dani) Ussa grad buca ... engraziel.
Dani:
Aber schei ina gada, per spir marveglias. Tgei schabegiass insumma,
sch'il bab fuss tuttina morts?
Beat:
Oh lu vesses vus segir informau nus. Quei vegn era pretendiu ellas
cundiziuns dalla segirada: "En cass ch'il segirau vess da murir, sto la
segirada vegnir informada ladinamein."
Dani:
Naturalmein vessen nus informau vus ladinamein. Quei secapescha
naturalmein tut da sesez! Tgei munta insumma "ladinamein"?
Beat:
El decuors d'in'jamna.
Dani:
E sch'ins emblida ..?
Beat:
... ch'in dils parents - ni cheu ch'il bab seigi morts?
Dani:
Ni sch'ins annunzia la mort .... lein dir ina gada .... pér suenter in onn?
Beat:
Vus fageis las dètgas damondas. Schi tups ei segir buca olma da
carstgaun.

S-KES 1-1_Il pli tup mument_(sr) y


Il pli tup mument - ina cumedia en treis acts - versiun romontscha d'Alexi Monn
8/45
Dani:
(rir da cor) Las olmas buca, cheu veis vus tutta raschun. (tut anetg) Aber
sche bein?
Beat:
Lu vegn la summa scursanida e quei lu da rudien. Aber quei saveis vus
leger tut ellas cundiziuns silla polissa.
Erna:
E tgei manegeis cun scursanir?
Beat:
Buna dunna, tgei uorden fuss quei? Il segirau miera, ils plitier
cuschentan quei, pagan vinavon la premia per ch'els sappien lu incassar
la finala la summa totala sco sch'ei fuss stau nuot. Na na, quei fuss
criminal!
Dani:
Aha! Fraud da segirada!
Beat:
Giebein! (mira sill'ura)  Preziada dunna Moser ... jeu vess aunc in termin
ella vischinonza. Disturbi vus sch'jeu...
Erna:
...... na na, mo fagei vossas fatschentas...
Dani:
 ... na na, disturba insumma buca! (gida Sommer en pei) Vus mo mirei
da tener en vies termin. (trai el vi tiegl esch)  E cura che vus turneis, ei il
bab segir levaus da mort en veta ... haha turnaus a casa, naturalmein.
Beat:
Gie, aber...
Dani:
..... Tut en uorden .... Vus mo mei senza far quitaus!
Beat:
Mia mappa!
Dani:
Ah, naturalmein, perstgisei! (cuora alla meisa, staupa ils documents ella
mappa, cuora anavos e tonscha ella al Sommer) Vus stueis nuota far
prescha cun vies termin. (dad ordaviert)  Tochen suenter!  (entra puspei
en stiva e sebetta cun grev flad sin il canapè) Sontga Veva!

3. Scena
Erna, Dani

Erna:
(sin bargir) Tgei s'ei insumma? Daco fas ti sco sch'il bab vivess aunc?
Dani:
Quei ha plirs motivs. Has buca capiu tgei che quei tip dalla segirada ha
detg? Sco emprem: ei dat tut ils raps mo en cass ch'il segirau viva, e
secundo: ti vesses stuiu annunziar immediat alla segirada ch'il bab seigi
morts!
Erna:
Vida la segirada hai jeu gnanc patertgau buca!
Dani:
Emprova da declarar gliez a quei heini! Ti has bein pagau vinavon la
premia, ni?
Erna:
Jeu hai pagau insumma nuot!
Dani:
(mira egl ordinatur) Pli probabel ha la banca schau ir vinavon
automaticamein ils daners. Cheu eisi nudau: "Wird von Konto Nummer

S-KES 1-1_Il pli tup mument_(sr) y


Il pli tup mument - ina cumedia en treis acts - versiun romontscha d'Alexi Monn
9/45
7180 (leger nr. per romontsch) abgebucht". (trubistgaus)  .... Aber hallo,
controlleschas ti buca ils extracts da banca???
Erna:
Da quei hai jeu soviso buca idea, tut quellas cefras e quei menaschi da
pupi .... quei ha il bab adina liquidau. Schei semplamein ch'jeu hagi
emblidau.
Dani:
Tgei, ch'il bab ei morts?
Erna:
Oh na,... d'annunziar ch'el SEIGI morts!
Dani:
Gliez creian quels leu mai! Ti has gie udiu tezza: "schi tups ei buca olma
da carstgaun". Na na, quels vegnan a pretender che ti hagies
cuschentau la mort sapientivamein per che ti sappies lu incassar la
summa entira ed entratga tier la scadenza dalla polissa. (sfegliond egl
ordinatur) Exact, cheu statti ner sin alv: "Sch'il segirau surviva la
scadenza dalla segirada, vegni pagau ora ina premia supplementara da
10%".
Erna:
Lu desistel jeu halt da quels diesch pertschien!
Dani:
"Sche la mort dil segirau vegn buca annunziada enteifer in'jamna
suenter il datum dalla mort, paga la segirada mo la summa minimala en
cass da mort."
Erna:
Gliez tonscha era.
Dani:
"En cass d'irregularitads, per exempel tralaschar d'annunziar midadas
tier il segirau per profitar d'ina summa da segirada pli aulta, fa la
segirada diever dil dretg da visar immediatamein la segirada e resalva la
pusseivladad da pretender indemnisaziuns per violaziun dil contract
entras il segirau ni tiarzas persunas che savessen profitar dalla
segirada." Cun auters plaids, nix monetas e tut tenor aunc purtar daners
alla segirada!
Erna:
(tegn las ureglias) Jeu vi gnanc udir quei hardumbel, quei fa mo tema!
Daco has ti insumma detg a quei signur ch'il bab tuorni gleiti puspei.
Nus vein buca Pastgas!
Dani:
Jeu hai mo vuliu gudignar empau temps. E la formulaziun «en cass da
survivenza» sgulatscha incuntin per miu tschurvi entuorn. (zatgi mira en
da finiastra e splunta vid il veider)
Willi:
Erna, eis cheu? Jeu sun, il Willi!
Erna:
Oh, na ..... aber buca era aunc il Willi.
Dani:
(mira pensiv alla finiastra, lu cun plascher) Exact, quei eisi ... il Kägi fret
- Willi Kägi!

4. Scena
Dani, Erna, Willi

S-KES 1-1_Il pli tup mument_(sr) y


Il pli tup mument - ina cumedia en treis acts - versiun romontscha d'Alexi Monn
10/45
Dani:
(accumpogna il Willi en stiva) Mo vegni en, fagei buca schi da schenau.
Willi:
(cun soccas, caultschas, camischa e capetscha da quaders, pren giu la
capetscha da quaders, schenau)  Aber ... jeu less propi buca disturbar.
Dani:
Na, na vus disturbeis buca, daco era? Vus essas adina beinvegni tier
nus.
Willi:
(surstaus) Aha??? (cun ina tschaghignada sin l'Erna)  E dapi cura?
Erna:
(beffegiond) Ha la dunna Casanova buca temps per tei oz?
Dani:
(tuoscha dad ault)  Mumma, lesses ti buca offerir in toc da tia super
petta al Willi?
Erna:
(mira da nausch sil Dani) In toc petta .... al Willi?
Willi:
(pren plaz) Oh, fetg bugen, cara Erna. Engraziel fetg. E quei culla dunna
Casanova ei insumma buca aschia sco quei che ti tratgas.
Erna:
E tgei tratg jeu?
Willi:
(sedrezza enviers il Dani)  Quei ei stau aschia: Mia televisiun va buca
ed jeu mirel aschi bugen il Telesguard.
Dani:
(dat giu per la schuiala al Willi) Gliez capesch jeu absolut, era il
Minisguard vala la peina.
Erna:
Willi, aunc ina gada per quels ch'ein in tec pli plauns: A mi eisi schi liung
sco lad, nua che ti miras tiu Telesguard, Minisguard ni schiglioc in
quarc.
Dani:
(da bass) Vesa aber insumma buca ora aschia!
Erna:
Tgei?
Willi:
Lu capesch jeu insumma buca, daco che ti...
Erna:
... vul ussa in toc petta ni buca?
Willi:
Bein, schon...
Erna:
Lu pren toh in toc. (vegn datier datier dil Dani)  Vai aunc? Jeu hai bein
detg a ti ch'jeu vegli buca veser il Willi - e specialmein buca pil natalezi
dil bab.
Dani:
Aber el ei forsa il sulet che sa gidar nus!
Erna:
E pertgei duvrein nus agid?
Willi:
(mira da quei malsegir silla petta) Äähhh .... Erna.
Erna:
(sedrezza enviers il Willi, da malidi) Sin tgei spetgas aunc? Pren toh
semplamein in toc. (enviers il Dani)  El cuora suenter a mi ch'el piarda
ils calzers e damonda incuntin sch'el sappi far zatgei per mei.
Dani:
(ri) Forsa s'el s‘inamuraus en tei?
Erna:
(streha da schenau sur ils cavels) Manegias? (tuoscha e mira da
nausch sil Dani)  Quei ei insumma buca legher.

S-KES 1-1_Il pli tup mument_(sr) y


Il pli tup mument - ina cumedia en treis acts - versiun romontscha d'Alexi Monn
11/45
Willi:
(ha denton priu in toc petta e ballontscha el sin in cunti da pettas)
Perstgisei!
Dani:
Ti savesses schon esser in tec pli hoflia cun el.
(Il Willi emprova da morder in toc dalla petta ch'ei aunc sil cunti)
Erna:
(sedrezza enviers il Willi. Dat in griu) Tgei fas ti cheu? Pren immediat in
taglier!
Willi:
(tut desperau) Jeu hai gie buca survegniu in.
Erna:
Lu arva si la bucca! (va da vilau en cuschina)
Dani:
(va alla meisa tiel Willi) Willi, jeu dumandass bugen in survetsch da vus.
Willi:
(tut surstaus) Da mei?
Dani:
Atgnamein fussi in survetsch per la mumma.
Willi:
(tut incantaus ed energic) Tgei sai jeu far per vossa mumma?
Erna:
(Vegn ord cuschina cun taglier e savetscha e metta tut cun fraccass sin
meisa avon il Willi) Cheu!
Willi:
Engraziel, cara Erna! (ri tut incantaus si per l'Erna e metta levgiaus siu
toc petta sil taglier)
Dani:
Vesses era bugen in caffè?
Willi:
Äh, jeu ... sai buca propi … atgnamein buca nuidis. (mira sill'Erna)
Erna:
Vesses buca saviu dir quei avon? (va en cuschina)
Dani:
La mumma ha numnadamein in pign problem.
Willi:
(surstaus)  Ah, gie? (entscheiva a magliar)
Dani:
Ei ha da far culla segirada da veta dil bab. Vus stueis aber empermetter
che quei stat denter nus. (scutina mirond entuorn) Buca plaid .... a buc
olma da carstgaun!
Willi:
(leva si ed aulza il maun per engirar, tut serius) Buca plaid .... a buc
olma da carstgaun! Jeu engirel!
Erna:
(entra cun ina scadiola sin in taglier. Mira tut pitgiv sil Willi) Tgei s'ei cun
quel? (Il Willi sesa puspei da quei da schenau) (l'Erna scrola il tgau e
metta la vischala sin meisa avon il Willi e derscha en caffè) Latg,
zucher?
Willi:
Gie, bugen.
Erna:
(derscha latg el caffè e muossa sil zucher) In ni dus tschaduns?
Willi:
Treis, sche ti fas schi bien. (l'Erna metta treis tschaduns zucher ella
scadiola e truscha il caffè) Halt, quei tonscha! (pren il tschadun orda
maun all'Erna) Ti truschas gie naven il funs dalla scadiola. (l'Erna mira
enviers il plantschiu sura e sgrugna)
Dani:
Fai schi bien, mumma. (sedrezza amicablamein enviers il Willi)  Vus
fusses pia promts da segidar culla mumma?

S-KES 1-1_Il pli tup mument_(sr) y


Il pli tup mument - ina cumedia en treis acts - versiun romontscha d'Alexi Monn
12/45
Willi:
(trai en flad e semetta en posa) Naturalmein. Il Willi ei sco ils pumpiers -
adina promts per stizzar, äh gidar.
Dani:
Bien. Quei ei aber empau pli cumplicau. Perquei seconcentrein nus
ussa mo sigl essenzial. Willi, fusses vus promts da giugar miu bab?
Erna:
(desperau) Tgei duei el far? (sesa alla meisa)
(il Willi ch'ei grad vid beiber caffè sestraungla bunamein ed entscheiva a tuoscher)
Dani:
(dat giu pil dies ad el) Vai puspei?
Willi:
(tuschend) Bein bein, va schon. Tgei duess jeu far?
Dani:
Semplamein far sco sche vus fusses il bab dall'Anita e da mei.
Willi:
Gie, aber... jeu hai gie gnanc affons. Jeu vess schon giu bugen, aber la
Dorli....
Dani:
Igl ei veramein fetg impurtont!
Willi:
Jeu capeschel insumma nuot ...?
Erna:
Quei vegn insumma buca en damonda!
 Tgei tratgas era,
seturpegia!
Dani:
Willi, mo in pign mument. (stat si, pren l'Erna pil bratsch e meina ella el
cantun dalla stiva. Da bass) Manegias atgnamein ch'il bab hagi
spargnau decennis per l'olma dil giat mo perquei che ti has emblidau
d'annunziar alla segirada che si'olma seigi en tschiel?
Erna:
(da murtirau) Naturalmein buca. (il Willi emprova d'udir tgei ch'els dus
tschontschan)
Dani:
Exact ... perquei vegn il Willi a far sco sch'el fuss il bab, retscheiver il
schec dil signur Sommer e basta, tut ei puspei sco ei s'auda.
Erna:
(malsegira)  E ti creias che quei funcziuni?
Dani:
Has ti forsa ina megliera idea? (va puspei tiel Willi e pren plaz)
Erna:
Sche bien pia, jeu sun d'accord. (sesa era alla meisa)  Naven dad ussa
essan nus maridai.
Willi:
Fageis igl asen cun mei?
Dani:
Vus stueis nuota adoptar l'Anita e mei - ei basta da far sco sche vus
fusses nies bab. Ei va zac zac - silpli 10 minutas e lu ei tut suttetg e
liquidau.
Willi:
Aber daco eisi da far quella cumedia?
Dani:
Sco detg, la caussa ei empau cumplicada. Pil mument basti da saver
che la mumma ha emblidau d'annunziar alla segirada ch'il bab seigi
morts ed ussa vul quella buca pagar l'entira summa segirada.
Willi:
Tipic segiradas – incassar premias bein, aber pagar, gliez mo sch'ei va
buca auter.
Dani:
Da quei meini sun jeu era. Vus veseis pia - ei va en emprema lingia per

S-KES 1-1_Il pli tup mument_(sr) y


Il pli tup mument - ina cumedia en treis acts - versiun romontscha d'Alexi Monn
13/45
la mumma. E vus scheis franc e segir buca ella a mesa via, ni?
(Il Willi mira tut inamuraus sill'Erna. L'Erna mira ch'ins sto tut ver cumpassiun)
Willi:
Na, segir buca. Sche bien pia "plaida miu fegl!"
Dani:
Va gie tiptop. E dil reminent vegni buca a dar tontas schanzas da
sepresentar sco mariu da mia mumma.
Willi:
(ri da quei malizius) In bien argument!
Erna:
Oh, buca che ti tratgies lu...
Willi:
.... Quei vesa propi ora sco sche ti savesses s'endisar vid il patratg dad
esser mia dunna.... (l'Erna vul dir zatgei)
Dani:
La mumma ei halt aunc adina fetg unida cul bab, buca ver?
Willi:
Quei ei era stau in bien um, in ch'ins stueva ver bugen!
Dani:
Quei essas vus era, Willi. (dat ad el da cumpogn silla schuiala)
Willi:
Schon!? Tgei hai jeu insumma da far?
Dani:
Sche lu pia. ("sestorscha" giu tiel Willi)  Ussa vegn quei um dalla
segirada lu gleiti puspei. El ha num Sommer.
Willi:
Sommer .... il cuntrari da Winter?
Dani:
Circa aschia - e vus veis da sepresentar sco Paul Moser.
Willi:
(concentraus) Paul Moser, ah, gie clar.
Dani:
Sch'el damonda danunder che vus vegnies, scheis vus che vus vegnies
grad dil santeri. L'onda Rosa ha oz siu "annual/di da mort" e vus hagies
bugnau la fossa.
Willi:
Rosa.... "annual/di da mort" .... bugnar la fossa .... clar ... (irritaus) Tgi ei
l'onda Rosa? Jeu sai buca seregurdar d'ina ...
Dani:
Quella datti buca! Quella hai jeu mo inventau per saver dar in motiv a
quei heini dalla segirada, daco ch'il bab ei sin santeri. (Il Willi mira tut
irritaus) Emporta era nuot! En mintga cass vegn il Sommer a gratular a
Vus pil natalezi.
Willi:
Aber jeu hai gie gnanc .... ah, gie clar, jeu sun il Paul ..... (dat culla
palmamaun encunter il frunt)  Natalezi, logic. Con vegls sun jeu
insumma?
Erna:
Sissontasis.
Willi:
Sissontasis e gia el paradis ... quei sai jeu tener endamen bein.
Erna:
(indignada) Vai aunc??
Dani:
E lu dat el il schec a vus.
Willi:
(vegn attents) In schec?
Dani:
Buca in ver schec - mo in simbolic.
Willi:
In schec simbolic ... ah, gie clar .... aber pertgei insumma?

S-KES 1-1_Il pli tup mument_(sr) y


Il pli tup mument - ina cumedia en treis acts - versiun romontscha d'Alexi Monn
14/45
Dani:
Per la segirada da veta dil bab.
Willi:
Logic, in schec per la segirada da veta dil bab.
Dani:
Buca quella dil bab, vossa.
Willi:
Ah, gie clar, mia segirada da veta. Aber lezza scada pér en dus onns.
Erna:
Quei crappa tschien per tschien, quei malgengli ei mai pipa da far quei.
Dani:
Vus essas toh il Paul e perquei ei vossa segirada da veta scadida - ussa
vegn la minza - tut clar?
Willi:
Jeu sun il Paul e perquei ...? Ah, gie clar. (dat culla palmamaun
encunter il frunt) logic!
Dani:
Vus veis fatg il contract avon 40 onns pil di da nozzas e zuar ils .....
mumma, cu essas....
Erna:
Ils 15 dils 6 melli novtschien....
Dani:
Quei basta. Mo buca memia bia cefras, schiglioc ha‘l mo in puff).
Willi:
Di da nozzas .... 15 dils 6. Quei ei lu schon aunc legher. La Dorli ed jeu
essan maridai ils 16 dils 5.
Dani:
Mirei da buca scumbigliar quels datums!
Willi:
Schon empau bia ch'jeu stoi tener endamen!
Erna:
El fa garantiu in schischuri.
Dani:
Na na ... il Willi ha tut sut controlla. (dat al Willi silla schuiala) Buca ver,
Willi ... quella barca navigheis vus cun bravura.
Willi:
Na, navigar sai jeu buca ... l'aua ei insumma buca miu element. (il Dani
fa smanis e mira da desperau) Ah, gie clar .. mo simbolic!! Gie, gie, jeu
dun tutta fadigia, era sch'jeu sun atgnamein in carstgaun recli e sincer.
(mira riend sill'Erna)  Aber per vossa mumma fetsch jeu bugen il cugliun.
Erna:
Jeu stoi lu matei aunc envidar el ina gada a gentar per ses survetschs.
El cun sia dunna Casanova.
Willi:
Tgei fas la fuera culla Gabi, jeu hai gie detg che...
Erna:
.... Ah, mira cheu! Gabi, .... essas schon tiel prenum!
Dani:
Mumma, fai aschi bien! Ti astgasses schon esser in tec pli cara cul
signur Kägi. La finfinala gida el nus en nossa situaziun smisereivla
(l'Erna sburfla da vilada tras il nas) che ti has caschau en a nus. E lu eisi
impurtont ch'ins vesi che vus essas in pèr cuntent e plein amur.
Schiglioc savess quei um da segiradas lu tuttenina aunc survegnir
dubis.
Willi:
(tut incantaus) Gliez ei buca problem per mei! Jeu vegnel ad esser in
mariu sco el cudisch e plein fiug.
Erna:
Gliez sai jeu grad s'imaginar. (beffegiond) Duess jeu forsa aunc dir
"tschutti" a ti?

S-KES 1-1_Il pli tup mument_(sr) y


Il pli tup mument - ina cumedia en treis acts - versiun romontscha d'Alexi Monn
15/45
Dani:
Buna idea - fai in'emprova!
Erna:
Da tgei?
Dani:
Di "tschutti" al Willi ..... (l'Erna mira tut desperada sil Dani) .. ni silmeins
"tschut".
Erna:
(semeina tut indignada) Vegn gnanc en damonda buca!
Willi:
Aber tiu fegl ha raschun. Sch'jeu gidel schon tei, lu hai era da veser ora
autentic.
Erna:
Gie, lu vul ti aunc ver in plascher vidlunder, ti tschetschazucher.
Willi:
(indignaus) Erna, ussa vas lu memia lunsch.
Erna:
Jeu hai schon constatau che ti spiuneschas ora mei! Ti eis mintga ga
memia plauns da sezuppar davos las gardinas cura ch'jeu mirel!
Dani:
Massi forsa da seconcentrar puspei sigl essenzial? Engraziel!!
Willi:
Sco sch'jeu vess da basegns da spiunar ora tei. Quei ei mo ridicul!
Dani:
Quei sai jeu era buca s'imaginar. Pli probabel has ti viu quei tut falliu
mumma.
Erna:
Jeu sai schon tgei ch'jeu hai viu!
Dani:
Buca emblida quei che nus vein ussa discutau. Tut ei mo per tiu bien. Il
bab ha patertgau mo vida tei cu’l ha fatg la segirada, el leva che ti
hagies buca problems finanzials sch'el....
Erna:
... Gie, ei gie bien.
Dani:
E sch'il Willi ei schon aschi buns e gida....
Erna:
... Jeu hai gie detg ch'ei seigi bien!
Dani:
Eba, ei va pia.
Erna:
(smanatscha cul det) Aber, Willi zatgei ei clar ... bitschergnau vegni lu
buca!
Willi:
Fuss era mai dau el tgau a mi!
Erna:
Speronza, per zatgei has ti gie tia Gabi Casanova.
Willi:
Ella ei buca mia Gabi, jeu vi mo mirar il Telesguard...
Dani:
.... Hallo! (pren il fazalet orda sac dallas caultschas e streha sur il frunt)
Vus sedepurteis propi sc'in pèr ch'ei maridaus onns ed onnorums.
Willi:
Aber, signur Moser, vossa mumma provochescha ad in provocar!
Erna:
Logic, ussa sun jeu naturalmein puspei la cuolpa.
Dani:
(dat silla meisa) Ussa basti! E vus calei da dir vus a mi. Fuss la pli biala
sche vus schesses "signur Moser" e Vus a mi cura ch'il signur dalla
segirada ei cheu. (si per la mumma)  Ed el ha era aunc da metter si ils
egliers dil bab.
Erna:
Gliez vegn gnanc en damonda!

S-KES 1-1_Il pli tup mument_(sr) y


Il pli tup mument - ina cumedia en treis acts - versiun romontscha d'Alexi Monn
16/45
Dani:
Muuumma!
Erna:
Cul spieghel ha‘l bab mai fatg sgnoccas!
Dani:
(stregn)  Lesses ti forsa che tut crappi mo pervia da quels egliers dalla
zacra benedida?
Erna:
Il bab vegn a sevolver en fossa. Exnum il Willi e lu aunc siu spieghel.
Aber sche ti vul. (va ord stiva)
Willi:
Quei ei schon aunc empau cumplicau! (malsegir)  Savessen nus buca
repeter tut ils puncts? Also, jeu hai natalezi e survegnel in schec
simbolic per bugnar la fossa dall'onda Rosa inventada che.... ni, na....
Dani:
.... Il schec ei per...
Willi:
... Per la segirada da veta dil bab, ahh, da mei ... e cura ha l'onda Rosa
igl annual/di da mort? Ils 15 dils 6? Aber oz ei ils 22. E tgei hai jeu
insumma piars sin santeri sch'jeu hai natalezi?
Dani:
Na na. Ils 15 dils 6 ei il di da nozzas. Igl annual/di da mort dall'onda
Rosa ei il di da vies natalezi ...
Willi:
Stop, stop, jeu hai il schaner...
Dani:
(desperau) .... Aber vus essas il bab e lez ha oz natalezi.
Willi:
Ah, gie clar! (dat culla palmamaun encunter il frunt, studegia)
Atgnamein schon aunc donn che l'onda Rosa ei morta da miu natalezi.
Dani:
(desperau) Aber i dat gie buca ina onda Rosa. Quella hai jeu mo
inventau perquei che .... dei adatg, jeu declarel aunc ina gada l'entira
sosa a vus.
Willi:
Na, jeu declarel a ti.
Dani:
(volva ils egls) Vus stueis toh buca declarar a mi, jeu sai schon tut.
Willi:
Na! Nus stuein dir ti in a l'auter!! Nus essan ussa parents, bab e fegl
dian pil pli ti in a l'auter - crei jeu silmeins! (ei stgalina agl esch)
Dani:
Olala, ussa ei il Sommer schon cheu. Sa nua che la mumma ei culs
egliers?
Willi:
Nul problemo ... jeu vesel tiptop senza.
Dani:
Aber il bab era tschocs sc'ina talpa senza egliers!
Willi:
Ah, gie clar. (dat culla palmamaun sil frunt) Ed jeu stoi gie veser schi
mal sco el. (palpa sc'in tschiec ell'aria per mussar ch'el hagi capiu)
Dani:
E buca emblidar, vus essas grad anavos dil santeri!
Willi:
Ti eis anavos dil santeri!
Dani:
(narrs) Segir buca jeu, VUS essas grad anavos dil santeri.
Willi:
TI!
Dani:
Na, VUS!

S-KES 1-1_Il pli tup mument_(sr) y


Il pli tup mument - ina cumedia en treis acts - versiun romontscha d'Alexi Monn
17/45
Willi:
TI! Nus vein da dir TI in a l'auter. Nus essan bab e fegl... TI eis grad
anavos dil santeri.
Dani:
Gie, gie, schon bien, TI eis grad anavos dil santeri. (l'Erna entra en stiva
e pren ils egliers ord in etui) Has aunc stuiu schar midar ora glasa?
Erna:
Jeu hai stuiu ir alla meisa da notg per els! (dat ils egliers al Willi)
Dani:
Daco alla meisa da notg?
Willi:
(metta si ils egliers) Jeu vesel gie nuot! (ei stgalina puspei)
Erna:
Il bab veva adina il spieghel sil nas ni silla meisa da notg. (smanatscha
al Willi cul det) Fai buca empaglia el! (mira tut consternida sil Willi) Quel
vesa insumma buca ora sco miu Paul. Gnanc barba ha’l!
Dani:
(hecticamein) Quei emporta nuot. Il signur Sommer ha gie aunc mai viu
il bab. Ed insumma, ton temps vein nus lu era puspei buca ch'il Willi
savess schar crescher barba. Jeu mon e lasch vegnir en el - schiglioc
savessen nus pigliar la barba. (va ord stiva)
Willi:
(ruschna tut nervus vi e neu silla suppia) Speronza fetsch jeu buca in
viriveri. Mument. (studegia) Santeri, pervia dil natalezi dall'onda Rosa...
na, na.....

Tenda

2. Act
1. Scena
Dani, Erna, Willi, Beat Sommer, pli tard lu Dorli

Dani:
(dad ordadora) Signur Sommer, e lu, tut en uorden cun vies termin?
Beat:
Sco ins pren. El vul aunc ponderar la caussa ina gada. Saveis vus dir a
mi tgei ch'ei dat da ponderar tier 5 pertschien? Jeu prendess immediat
quella caschun sche zatgi fagess ina tala offerta a mi. Aber basta, ins sa
sfurzar negin da nezegiar il cletg. Eis el cheu?
Dani:
Gie, ed el ei schon tut trubistgaus. Mo vinavon.
Beat:
Sche lu lein nus mirar ina gada. (suonda Dani en stiva)
Dani:
Bab, quei ei ussa il signur Sommer dalla segirada ch'jeu haiel detg a ti.
Signur Sommer, miu bab.
Willi:
(leva en pei) Jeu sun il Paul Moser ed hai oz natalezi. (mira cuort sin
l'Erna ed il Dani per schar confirmar)
Beat:
(va cun bratsch stendiu enviers il Willi)  Quei sai jeu, signur Moser, quei
sai jeu schon e gratuleschel cordialmein. (vul dar il maun al Willi. Quel
mira pitgiv sil maun, emprova da tschappar el, tschappa denton

S-KES 1-1_Il pli tup mument_(sr) y


Il pli tup mument - ina cumedia en treis acts - versiun romontscha d'Alexi Monn
18/45
dasperas. Il Beat tschappa cul maun seniester il maun dretg dil Willi e
brauncla lu quel cun omisdus mauns) Egliers novs fussen forsa buca ina
schliat'idea, buca ver? Ha, ha. Cordiala gratulaziun e mo il meglier.
Willi:
Engraziel ... Jeu sun grad anavos dil santeri. L'onda Rosa ha oz siu
66avel annual/di da mort. (l'Erna ed il Dani miran tut stermentai e fan
segns)
Beat:
Tgei caussas! Il 66avel? Lu s'ella gie morta exact il di che vus essas
naschi. Grad fetg veglia ei quella era buca vegnida.
Willi:
Gie, propi donn, ni buca? Jeu hai udiu che vus hagies in schec per mei.
Beat:
Exact, aschia eisi. (pren in pupi ord sia mappa, il Willi tegn vi il maun)
Beat:
(il Beat pren precautamein anavos il pupi) Vus essas schon il Paul
Moser?
Willi:
Lesses veser mia carta d'identitad? (l'Erna ed il Dani miran tut
desperadamein e scutinan in cun l'auter)
Beat:
Sche vus veis nuot encunter, bugen.
Willi:
Insumma nuot encunter - schiglioc savess gie mintgin pretender d'esser
il Paul Moser. (palpa giu ils sacs dallas caultschas)
Beat:
Exact aschia eisi. E lu aunc las remarcas che vossa famiglia ha fatg
avon... (scrola il tgau tut a riend)
Dani:
Ha, ha - baaab, dapi cu has ti tia ID cun tei sche ti eis a casa?
(il Willi pren sia buorsa ord il sac davos dallas caultschas)
Beat:
.... vossa famiglia ha quasi detg che vus seigies morts ... en mintga cass
hai jeu capiu quei aschia.
Willi:
(mira irritaus sil Sommer) Vesel jeu forsa ora sc'in miert? (mira sper ils
egliers ora)  Ah, cheu s’ella. (tschappa ella buorsa, retegn) Ah, na, va
gie buca. (da vilau) Nua ei quella stria carta d'identitad schon puspei?
(enquera agid culs egls tiel Dani e tiella Erna)
Dani:
Jeu mon per ella, mumma, nua ha il bab sia ID?
Erna:
En combra. Aber.... (il Dani cuora ord stiva)
Beat:
.... cheu s’ella gie.
Willi:
Nua?
Beat:
(muossa silla buorsa) Cheu!
Willi:
Äähh .... naaa, tgei tusori ... quei ei quella dil vischin ...
Beat:
Daco veis vus la carta d'identitad dil vischin en vossa buorsa?
Willi:
Perquei ch'el ha mess en leu ella.
Beat:
E daco metta vies vischin SIA carta d'identitad en vossa buorsa?
Willi:
Perquei ch'el ei in "emblida e piarda tut" ..... in tec in....

S-KES 1-1_Il pli tup mument_(sr) y


Il pli tup mument - ina cumedia en treis acts - versiun romontscha d'Alexi Monn
19/45
Dani:
(cuora en stiva) Jeu hai ella! (tonscha la carta d'identitad al Sommer)
Beat:
(mira sin ella dad omisduas varts e cumpareglia ella cul Willi) La
grondezia constat circa, aber la frisura!? Ah, Vus veis ussa bia dapli
cavels e dau colur veis era els! Vus veseis ora tut auter en natira.
Willi:
Veis aunc mai udiu ch'ins vegn pli bials culla vegliadetgna? (mira
triumfond sin il Dani e l'Erna)
Beat:
(mira aunc ina gada silla ID) Enteifer mo 3 onns?? (egliada sil Willi)
Willi:
Jeu sun ni staus tiel coiffeur ni el salon da bellezia per schar far quella
carta d'identitad ed il fotograf era è buca grad ina maschina! (l'Erna ed il
Dani tschappan en desperaziun pils agens cavels)
Beat:
Aha, e tgei ei schabegiau culla barba?
Willi:
Lezza ei naven...
Beat:
Gliez vesel jeu era! Schon aunc curios, co ina barba sa midar l'entira
fatscha. Vus vesis ora bia pli giuvens. (dat anavos l'ID al Willi) Sche lu
pia (dat il schec al Willi) .... cheu ei la pagaglia perquei che vus veis
pagau premias duront 40 onns.
Willi:
(pren il schec suenter ch'el ha tschappau pliras gadas dasperas)
Engraziel fetg.
Beat:
Nuota d'engraziar - quel veis vus meritau. Leis buca mirar, con ch'igl ei?
Willi:
Oh, bein ... (tegn il pupi avon ils egls, vesa denton nuot)
Dani:
Sche lu lein nus nuota tener si vus pli ditg. Vus veis segir aunc auters
termins. (tschappa il maun dil Sommer e scrola el)  Grond engraziament
che vus essas vegni persunalmein a surdar il schec. Bab, dai era ti aunc
adia al signur Sommer.
Willi:
(mira sil pupi, distracts) Gie, adia, adia signur Sommer e forsa tochen
gl'unviern zacu puspei ina gada.
Beat:
Na na, jeu hai nuota preschas. (pren plaz e raguda en sia mappa)
Dani:
Vus essas aber franc e segir in agent da segiradas fetg fatschentau. (ri)
Da principi ei ussa gie tut liquidau, ni buca, signur Sommer?
Beat:
Buca propi, na. Vies bab vegn bein buca a schar quels raps sin banca e
forsa aunc pagar tscheins negativs persuenter, ni? (pren ina mappetta
da plastic cun documents ord sia mappa e sedrezza al Willi)  Jeu sai far
a vus ina offerta che leventa ils morts! Prendi plaz.
Willi:
Oh, engraziel fetg. (sesa e metta il schec sper el)
Dani:
Miu bab vegn a ponderar da rudien vossa offerta. (less ch'il Sommer
mondi)
Beat:
Gliez ei bien. Aber gl'emprem sto el insumma saver, da tgei ch'el ha da
ponderar! (arva la mappetta cun documents) Mirei ina gada, signur
Moser. (sedrezza all'Erna) Dil reminent, il caffè che vus veis offeriu avon
a mi ei veramein staus excellents.

S-KES 1-1_Il pli tup mument_(sr) y


Il pli tup mument - ina cumedia en treis acts - versiun romontscha d'Alexi Monn
20/45
Erna:
Lesses vus aunc in caffè?
Beat:
Oh, en quei cass ditg jeu buca na.
Dani:
(targlinond) Jeu crei ch'ei hagi aunc caffè en cuschina.
Erna:
Mo lai, jeu fetsch schon. (da bass al Dani) Ti mo dai adatg che quei
metschafadigias  (muossa cul tgau sil Sommer) .... vendi nuot a
(muossa cul tgau sil Willi) quei sgnappun.
Beat:
Vies um ei bravamein sut la pantofla (ri)
Erna:
Gliez fa lu era da basegns, miu .... (targlinond) miu um ei mintgaton
taffer da buna fei. (va en cuschina, il Dani pren plaz alla meisa)
Beat:
Schia, signur Moser. Sche vus plazzeis ils raps 20 onns .... (targlina,
mira sil Willi) ... also lein dir 10 onns ... (vesa co il Dani mira sin el) ....
bien pia era en 5 onns portan 200'000 francs...
Willi:
(ri) .... Danunder duei prender tons daners senza engular? (pren giu ils
egliers e mira sils acts ella mappetta) Aschia vesel jeu silmeins zatgei.
Dani:
Il signur Sommer manegia che ti lessies forsa investir da niev ina part
dils raps dalla segirada.
Willi:
(dubeta) Aber 200'000???
Beat:
Gie, jeu sai, quei ei bunamein la mesadad dalla summa dalla segirada
... aber vus stueis era patertgar vid il futur.
Willi:
(mira cun egls gronds sil Sommer) Coooonn? (pren enta maun il schec
e fixescha quel culs egls) Mei smeini.
Dani:
Cun 66?
Beat:
Cun quella constituziun surviva vies bab aunc luc siu natalezi da 100
onns.
Erna:
(che vegn gest en stiva cun ina scadiola caffè) Oh, il giavel stueis lu era
nuota malegiar vid la preit. (Il Willi mira da nausch sill'Erna) E vualà.
(metta la scadiola da caffè sin meisa avon il Sommer) Latg? Zucher?
Beat:
Na, engraziel, aber ina damonda, dunna Moser, essas vus ventireivla
cun vies mariu?
Dani:
Tgei va quei tier a vus?
Beat:
Perstgisei, aber la remarca da vossa mumma ha dau da patertgar a mi.
Erna:
S'ei gnanc pli lubiu da far in spass?
Beat:
Ah, gie vus fageis bugen da quellas sgnoccas curiosas... sco per
exempel che vies um seigi morts...
Erna:
Gliez hai jeu lu mai detg ... mo schau sentir... (il Dani vul dir enzatgei)
Beat:
Aber tuttina - vus dus veseis buca propi ora sc'in pèr ventireivel.
Dani:
(bintguna il Sommer da quei collegial) He, hallo .... quels ein ussa
maridai 40 onns! Aunc damondas?

S-KES 1-1_Il pli tup mument_(sr) y


Il pli tup mument - ina cumedia en treis acts - versiun romontscha d'Alexi Monn
21/45
Beat:
Clar, quei va propi tier nuot a mi ... jeu sun mo.... egal. (vegn serius)
Signur Moser.... (splunta sin la mappetta)  Quei ei ina super offerta per
plazzar vos daners. Sche vus veis damondas...
Dani:
(leva si)  .... pren el si contact cun vus.
Beat:
Capeschel. (leva medemamein en pei) Ou, il pli impurtont hai jeu aunc
emblidau... sin tgei conto vein nus da transferir ils raps?
Willi:
Jeu dun grad il numer da miu conto a vus.
Erna:
Gliez teness neu! Jeu scrivel si il numer per vus. (arva il truchet)  Nua ei
quella benedida carta schon puspei?
Dani:
Mo lai, jeu fetsch schon quei. (va tier l'Erna e tonscha giuaden el
truchet) ABRACADABRA ED ARRIVIBUS. (muossa la carta a tuts, pren
in rispli e pupi e scriva si il numer)
Beat:
(pren la scadiola, si per il Willi) Grad massa veis vus buca da dir!
Willi:
Quei ei halt aschia sch'ins ei maridaus - ella camonda ed el cuora.
Dani:
(tonscha il cedel al Sommer) Vus saveis crer a mi! (metta il bratsch silla
schuiala al Sommer) Profund en lur intern ein els dus in cor ed in'olma.
Beat:
Veis era fatg persenn ch'els han aunc dau buc ina buna dapi ch'jeu sun
cheu, gnanc ina gnocherlada!
Erna:
Essan nus forsa en in film da porno?
Beat:
Gnanc plaids cars e carins hai jeu udiu e quei suenter che vies um ha
mirau aschi bein per vossa sera dalla veta! (mira sil cedel cul nr da
conto e metta el ella mappa) Ils daners vegnan transferi enteifer ils
proxims diesch dis sin vies conto.
Dani:
Ussa poi lu propi vertir ina buna, mumma.
Erna:
Sche ti manegias. (dat ina buna silla vesta al Sommer)
Beat:
(irritaus) Aber.... dunna Moser...
Dani:
Jeu hai atgnamein manegiau il bab.
Erna:
(trai la schuiala) ... Sche ti manegias (sedrezza al Willi) has udiu, ti
dueies dar ina buna ad el!
Willi:
Tgei?
Beat:
(va anavos entgins pass tenend ils mauns sco "scut")  Per l'amur da
Diu.
Dani:
TI dueis dar ina buna al BAB!! (schema, scrola il tgau)
Erna:
(cun fatscha ascha) Sto quei esser? (la Dorli cumpara riend alla finiastra
ed arva ella in tec. Vul dir zatgei)
Dani:
Fai schi bien, mumma! (l'Erna mira da nausch sil Dani, va tiel Willi e dat
ina buna sperta silla vesta. Il Willi tarlischa) Quei ei aber segir buca
schon tut!

S-KES 1-1_Il pli tup mument_(sr) y


Il pli tup mument - ina cumedia en treis acts - versiun romontscha d'Alexi Monn
22/45
Erna:
Da quei tschintschein nus lu aunc! (tschappa il Willi per las schuialas e
dat ina buna amiez la bucca. La Dorli tegn surstada il maun avon la
bucca)
Willi:
Oh, Erna.... (pren l'Erna pil maun e mira tut tarlischond sin ella)
Dani:
Oh con carin, els dus, buca?
Beat:
Sch'jeu mirel sin vies bab hai jeu il sentiment ch'el astgi buca grad
savens........(beiba il davos daguot caffè) .... dar bunas. (pren sia mappa
e dat il maun a tuts. Sedrezza al Dani e muossa sin la mappetta ch'ei
sin meisa) En cass che mia offerta plai buca a vies bab, jeu vess aunc
auters products interessants per el e ses daners.
(La Dorli formulescha cullas levzas il plaid "baaab" e scrola irritada il tgau)
Dani:
Quei crei jeu immediat. Aber ussa lein nus buca entardar vus pli ditg.
(muossa enviers igl esch, va ord stiva ed il Sommer suenter)
Erna:
(schema, da bass) Finalmein ei quella cumedia a fin. (trai naven il maun
dil Willi)
Willi:
(ponderescha cuort, dad ault) Halt, halt, signur Sommer! (cuora agl
esch) Jeu vess aunc ina damonda.
Erna:
(sibla) Willi, battas?
Beat:
(tuorna en stiva) Gie?
Willi:
Jeu envidass bugen a tscheina vus. Nus mein vi el Péz Ault, leu datti ils
megliers capuns - quasi ils campiuns mundials!
(il Dani e l'Erna miran tut desperadamein in sin l'auter e train la schuiala sco da dir, quei
era aunc)
Beat:
Engraziel fetg, aber quei fa propi buca da basegns.
Dani:
Exact, Willi.... äh ... bab. Il signur Sommer ha segir da far caussas bia pli
impurtontas.
Willi:
Oh, bein, fagei quei plascher a mi. Jeu hai buca mintga di 66 onns e
survegnel daners dalla segirada.
Beat:
(da quei malsegir, cun mirar sil Dani)  Gie, bein .... sche vus insistis
talmein.
Willi:
Exact, jeu insistel. (va enviers il Sommer) Ed insumma ei aunc buca tut
clar co quei va cun quellas investiziuns che vus veis offeriu. Tgei ei quei
atgnamein propi.... (discuora da bass cul Sommer)
Erna:
(da bass si per il Dani) .... Tgei fa quei parler ussa puspei?
Dani:
Sun jeu Jesus? Buca idea!
Erna:
Oh, lu fai forsa zatgei!
Dani:
E tgei?
Willi:
Quei ei gie super. Il signur Sommer ei d'accord. Vegni, jeu envidel en
vus. (arva gl'esch-stiva) Mia cara.... (tegn vi il bratsch all'Erna. Mirond

S-KES 1-1_Il pli tup mument_(sr) y


Il pli tup mument - ina cumedia en treis acts - versiun romontscha d'Alexi Monn
23/45
desperadamein sil Dani pren ella il bratsch dil Willi e lai accumpignar
giuado. La Dorli siara puspei la finiastra e seretrai alla bahuta)
Dani:
(cun in rir artificial) Aschia ei miu bab - enconuschents per ideas
spontanas ed accidents! (stezza la cazzola e banduna la stiva suenter il
Sommer)

2. Scena
Dorli, Anita
(sin tribuna eisi stgir. Ei stgalina agl esch)
Dorli:
(d'ordaviert) Sch'jeu ditg , jeu sun ni senila ni vesel spérts!
Anita:
(d'ordaviert) Ah, calei si. Mia mumma bitschrogna segir buca entuorn! E
soviso buca cun maridai! (ins auda co in esch vegn sbattius)
Dorli:
Jeu hai viu ei cun mes agens egls! (l'Anita entra en stiva e fa cazzola)
Sun jeu la Trudi Gerster? Jeu raquentel segir buca praulas! (seposta
amiez la stiva) Exact aschia stevani! Gl'emprem ha vossa mumma dau
ad el ina buna silla vesta. (fa suenter) E lu ha ella tschappau il Willi per
la schuiala, aschia... (tschappa el nuot) ed ei dada sur el en sc'ina
desperada.
Anita:
Dunna Kägi, aschia buca! Mia mumma ei buca ina da quellas!
Dorli:
E vies frar ha aunc susteniu ella cun dir "BAB" a MIU Willi!
Anita:
So, ussa tonschi - gl'ei pér gliendisdis e perquei bia memia baul per la
sgnocca dall'jamna! Daco duess miu frar di "BAB" a vies EX? Quei fa
insumma buca senn! Tgei veis giu da solver?
Dorli:
(permalada) in caffè ed ina pischutta, ähh.... ! (sesa tut pitgada sin
canapè) Jeu dun tier ch'igl ei buca stau correct da semplamein
bandunar miu Willi. (pren neunavon in fazalet e fruscha il nas) Aber jeu
hai semplamein duvrau ina pausa. Adina la medema lera. Jeu hai mai
saviu motivar el da far zatgei. Gie, la differenza da vegliadetgna halt -
quella duess ins buca sutschazegiar. (peglia desperadamein il maun
dall'Anita)  Anita, capis vus quei? Jeu hai mai vuliu bandunar el
veramein!
Anita:
Quei stueis buca dir a mi - schei quei a vies um!
Dorli:
(Sgnufla tut dad ault el fazalet, bargelond) Aber ussa ch'el ei ensemen
cun vossa mumma.
Anita:
(da vilau) Quei gnanc saveis vus buca!
Dorli:
Aber vies frar di schon "bab" a MIU Willi!
Anita:
Quels tuornan gleiti e lu sesclarescha rubis e strubis en in gienà. Vus
duesses ussa ir a casa. Sch'il Willi vess da turnar cheu ditg jeu ad el che
vus spetgies leu sin el.
Dorli:
(targlina, stat si) Sche vus manegeis.

S-KES 1-1_Il pli tup mument_(sr) y


Il pli tup mument - ina cumedia en treis acts - versiun romontscha d'Alexi Monn
24/45
Anita:
(menond la Dorli agl esch) Vus vegnis a veser - la suppa ei mai schi
caulda el taglier sco silla platta ... ni zaco aschia. (tuorna en stiva. Sesa
alla meisa e pren in toc petta) La mumma cul Willi. (ri scurlond il tgau)
Quell'ei gaga!

3. Scena
Anita, Erna, Dani, Beat Sommer,Willi

Erna
(d'ordadora) Dani, has ti schau cazzola?
Dani:
Curios - jeu sun segirs ch'jeu hai stizzau ella. (ins auda a sbattend in
esch) (l'Anita sezuppa tut a riend davos il canapè)
Beat:
(riend) En vesta al migliac daners che vos geniturs han gleiti sil conto
stueis buca far quitaus pil quen d'electricitad.
(l'Anita ch'ei davos il canapè meina il tgau enviers il publicum e di da bass "geniturs". Il
Dani entra en stiva, il Sommer suonda. Il Willi e l'Erna vegnan tut a pigliond manut en
stiva, els balluccan levet!)
Willi:
Quels raps dein nus segir buca ora per electricitad! (raupa) Sorry!
Gl'emprem fetsch jeu in viadi entuorn il mund cull'Erna .... buca ver mia
tschutta-magnucca. (el dat ina buna silla vesta all'Erna)
Erna:
(lahergnond) Aber, aber ... tgei tratga il signur Sommer da nus? (l'Anita
mira tut irritada el publicum)
Beat:
Lez tratga ch'ei vesi ussa plitost ora d'in pèr ventireivel ch'ha en in plum
520'000 francs dapli sil conto!
Willi:
Pardonnn... jeu stuess bandunar vus dabot. (va ord stiva)
Anita:
(cumpara davos il canapè) E tgei che tia feglia tratga - interessescha
buca tei? (tuts peglian tema)
(il Beat mo tarlischa pli, dapi che l'Anita ei cumparida!)
Dani:
Anita!? (cul maun sil pèz) Vul mazzar nus tuts?
Erna:
Anita, car affon.... (va cun bratscha aviarta enviers l'Anita) Daco
sezuppas davos il canapè? (embratscha l'Anita)
Anita:
Jeu hai vuliu far ina surpresa a vus.
Dani:
Lezza ei pli che gartegiada!
Anita:
A vus buca meins!
Erna:
Tgei manegias?
Beat:
(va tut a tarlischond tier l'Anita) Astg jeu sepresentar. Jeu hai num
Sommer, Beat Sommer e sun dalla segirada SEMPERVITA.
Anita:
(dat il maun) Anita Moser. E tgei leis vus?
Beat:
(tarlischa e lai buca dar il maun dall'Anita) Anita, biala tschitta .... (ri si

S-KES 1-1_Il pli tup mument_(sr) y


Il pli tup mument - ina cumedia en treis acts - versiun romontscha d'Alexi Monn
25/45
per ella) Propi in bi num ... va exact aprau cun vus.
Anita:
Schon? Gie, sche vus scheis ei. (divertida) Astgass jeu puspei ver miu
maun?
Beat:
(tut incantaus) Buca bugen. (lai dar il maun)
Dani:
(mira sil plantschiu sura) Quei era aunc! Anita, jeu stuess tschintschar
cuortet cun tei. (peglia pil maun ella e vul trer giuadora ella)
Beat:
Jeu hai purtau in schec a vies bab.
Anita:
Tgei veis fatg?
Beat:
(tut a riend) Naturalmein mo in simbolic! Sia segirada da veta ch'el ha
fatg avon 40 onns ei scadida oz!
Dani:
Anita, neu ussa dabot. (vul menar ella ord stiva)
Anita:
(vilada) Fai buca la petta, eis in pop? Jeu tschontschel grad cul signur
Winter (ri si per il Sommer)
Beat:
Sommer.
Anita:
Sommer ni Winter ei bein socca sco calzer - basta che nus
tschontschien! (fa era pli e pli biala tschera si per il Sommer)
Dani:
(instantamein) Aber igl ei impurtontissim.
Anita:
Impurtontissim? Has udiu tgei ch'el ha detg?
Dani:
Jeu sun buca suords, gie, ch'el hagi purtau in schec al bab - aber mo in
simbolic.
Anita:
Exact .... a NIES bab!!! Sentas zatgei????
Erna:
Anita, igl ei TUUUUT en uorden... (fa segns si per l'Anita)
Anita:
(mira irritada dad in sin l'auter) Essas tuts dai ella buot da vinars?? Mo
per far endamen.... nies bab ei sin santeri.
Beat:
Na na, lez ei grad anavos dil santeri. (mira cun cumpassiun) Jeu sai,
l'onda Rosa.... ussa s'el grad sin … (muossa cul tgau en direcziun digl
esch)
Anita:
Ina buot vinars tonscha buca! Tgi giavel ei l'onda Rosa?
Dani:
Ussa teidla ina gada tier - igl ei …...
Willi:
(vegn en stiva. Traffica vid sia sia buttega) Uiuiui, quei cheu ei iu péz a
cup!
Beat:
So la - ussa s’el gie cheu. Ussa mirei ina gada tgi ch'ei vegniu .... vossa
feglia! (Il Willi e l'Anita miran pitgiv sin sin l'auter)
Willi:
Oh, tgei surpresa - bien di. (va tier l'Anita, peglia siu maun e scrola quel)
Essas ti.... äh ... jeu manegel eis vus .... schon daditg cheu?
Beat:
Ulala!! Vus veis gie la dètga baracca! - Ella era sezuppada davos il
canapè per far ina surpresa a vus.

S-KES 1-1_Il pli tup mument_(sr) y


Il pli tup mument - ina cumedia en treis acts - versiun romontscha d'Alexi Monn
26/45
Willi:
Gie, gie, aschia ei mia feglia ... plein surpresas!
Anita:
Ha, ha - ed jeu eral schon dil meini che la dunna Kägi hagi buca pli tut
ils Kägi frets en scaffa --- aber, sco quei ch'jeu vesel, veis vus...
Willi:
(surstat) La dunna Kägi? La Dorli?
Anita:
Gie, ella ha viu vus tras la finiastra. (Il Dani e l'Erna entscheivan a
scutinar tut disturbai)
Willi:
Gliez ei gnanc pusseivel buca. Ella ha gie bandunau mei.
Anita:
Ed ussa ei ella puspei cheu!
Beat:
Tgi per l'amur da diu ei la dunna Kägi?
Willi:
Mia duuu.... (il Dani entscheiva a cantar tut dad ault "dunna, dunna ve a
chà")
Beat:
(mira irritaus sil Dani, lu sil Willi) Vossa tgei?
Willi:
Miiia duu.... mia.... nossa dunna dunna dad ovs. (Tus miran pitgiv sin el)
Beat:
Ovs mettan las gaglinas .... tgei pil tenti ei ina dunna dad ovs?
Willi:
Oh, fetg sempel ... la dunna dad ovs ha gaglinas, quellas ovan e la
dunna dad ovs reparta ils ovs el vitg, era a nus... neve tschutta-
magnucca. (ei tut cuntents cun sia declaraziun)
Erna:
Gie, exact! Tgei lessen nus far sche nus vessen buca la dunna dad ovs.
Ella ei in schenghetg dil tschiel. (mira per agid sil Dani ed aulza
capitulond la bratscha)
Beat:
Ed ella ha dau giu?
Willi:
Tgei? (balbegiond) Gie, exact, dau giu - stuiu dar giu. Las gaglinas
vulan buca pli uar!
Anita:
Halt, stop! NOSSA dunna dad ovs? (sedrezza enviers l'Erna) Vul ti dir
cun quei che vus stetties schon ensemen e che la dunna dil Willi
furneschi ils ovs pil solver? (smeina la bratscha) Aunc ina sgnocca
dall'jamna schon gliendisdis.
Erna:
Anita, car affon, pren plaz. Quei ei aschia. (ei stgalina agl esch)
Anita:
Quei vegn ad esser ella.
Erna, Willi, Dani: (tuts ensemen/desperadamein) Tgi?!
Anita:
(va en direcziun digl esch) Vossa dunna dad ovs.
Willi:
Gliez, gliez va aber buca.
Dani:
Spetga, jeu vegnel cun tei. (cuora suenter l'Anita e va cun ella ord stiva)
Beat:
Vossa feglia para d'esser bravamein indentergliauter?!
Willi:
(metta siu bratsch silla schuiala dall'Erna) Ella ha grad empau bia
schtress.
Anita:
(dad ordaviert) Vus essas gie mai schubers, na mai schubers!

S-KES 1-1_Il pli tup mument_(sr) y


Il pli tup mument - ina cumedia en treis acts - versiun romontscha d'Alexi Monn
27/45
Beat:
Ah, capeschel!

4. Scena
Erna, Dorli, Willi, Beat Sommer, Anita, Dani
(ei stgalina danovamein agl esch)
Beat:
Leis buca mirar tgi ch'ei avon esch?
Dorli:
(vegn alla finiastra ed arva ella) Il pèr ventireivel vul matei buca vegnir
disturbaus!
Erna/Willi:
(ensemen) Dorli!
Dorli:
Gie, JEU! (reiva malgenglia en da finiastra) (Va tiel Willi e dat ina
slaffada ad el) Suenter tons onns .... Quei hai jeu buca meritau.
Beat:
Na na! (seplacca denter els dus)
Willi:
Tgei hai jeu pomai fatg? Ti eis semplamein svanida senza hau ni mau!
Dorli:
Aber ussa sun jeu turnada culla speronza da saver dar ina nova
entschatta. Aber sco quei ch'ei vesa ora.... (singlutta, pren neunavon in
fazalet e streha cun el sur ils egls) .... has ti insumma buca pli interess
da mei.
Beat:
(pacificond) Na na - vus stueis nuota far quitaus. Quei vegn schon
puspei en uorden. Grad avon ha la dunna Moser ludau vus
enormamein. Ina buna dunna dad ovs anfl'ins buca mo grad aschia.
Dorli:
Dunna dad ovs! Ha Willi, jeu hai schon saviu ch'jeu seigi quella ch'ha ils
ovs tier nus, aber aschia lasch jeu lu buca dir buschias da tia tussi!
Beat:
Perstgisei, aber ussa essas lu schon taffer freha!
Dorli:
E tgi essas vus insumma, sch'jeu astgel dumandar? (l'Anita ed il Dani
tuornan en stiva)
Anita:
(marmugna ella barba) Total abnormal!
Dani:
(fixescha la Dorli) Co essas vus vegnida en stiva?
Anita:
(da bass) Absolut balla balla!
Beat:
Revida en da finiastra s'ella. Fageis insumma adina ton sport?
(sedrezza enviers la Dorli) Vus saveis franc con malsegir che sport ei ...
Veis insumma ina segirada d'accident?
Dorli:
Ina segirada d'accident??!!
Beat:
Pia buca!! (pren ina carta da viseta ord sia mappa e tonscha ella alla
Dorli) Ozildi vai buca senza! Jeu sai far a vus ina super offerta, mo
ch'jeu haiel buca grad prospects cun mei. Il meglier s‘ei sche vus
telefoneis ton pli spert a mi.
Erna:
Quei um giuven lavura tier la segirada!

S-KES 1-1_Il pli tup mument_(sr) y


Il pli tup mument - ina cumedia en treis acts - versiun romontscha d'Alexi Monn
28/45
Dorli:
Aha .... e tgei ha el piars cheu?
Dani:
Nuot special! Quei che tut ils cumiss vulan, vender, vender ed aunc ina
gada vender. (trai la schuiala)
Dorli:
E daco ha il Willi envidau el a tscheina?
Dani:
Danunder .... ah, clar, vus veis spiunau ora nus tras la finiastra.
Dorli:
Quei hai jeu fatg mo perquei che negin ha vuliu arver igl esch, la finala
hai jeu stgalinau ad in stgalinar. E lu?? (mira sedumandond sil Willi)
Willi:
Tgei, e lu?
Dorli:
Envidas da niev mintga vagabund a tscheina?
Beat:
He, hallo! .... vagabund ei lu ferm tubac. Signur Moser, vossa dunna dad
ovs ei plitost ina dunna da peiver. Quella di tgei ch'ella tratga! (sedrezza
enviers la Dorli)  Jeu hai giu da far fatschentas cul signur Moser.
Dorli:
(sedrezza enviers il Dani)  Ah, aschia ... jeu hai nuota vuliu ver
marveglias.
Beat:
Na na ... cul signur PAUL Moser.
Dorli:
Cun tgi? (mira cun egls gronds sil Sommer)
Beat:
Cul signur Moser. Daco mireis sin mei sco sche vus vesesses spérts?
Dorli:
Essas vus in spiritist?
Beat:
Quei va tier a vus nuot! Aber sche vus leis saver ... jeu beibel mo da
natalezi e da Silvester spirituosas ... cuntenza?
Dorli:
Jeu manegel buca spirituosas! Tgi sa dir a mi...
Anita:
(pren la Dorli pil bratsch e meina en in cantun dalla stiva)  ... Schia, ussa
declarel jeu a vus tut en detagl. Igl ei battiu, aber ...... (tschontscha da
bass culla Dorli)
Beat:
Sche lu pia ... sche vus veis buca autras damondas, signur Moser, (mira
sill'ura) Jeu hai aunc dad ir in dètg toc cugl auto.
Dorli:
Tgei, exnum quel leu? (scrola il tgau mirond sil Willi)
Willi:
(mirond vi e neu dalla Dorli sill'Erna) Oh, sche lu vessen nus quei.
(il telefon stgalina)
Erna:
(pren giu il telefon) Moser, Gie? (teidla)
Willi:
Engraziel fetg aunc ina gada che vus veis giu temps da vegnir
sperasora.
Dorli:
Ina tala pustracca hai jeu aunc mai udiu!
Beat:
Da nuot, da nuot. (mira tut irritaus silla Dorli) Jeu hai d'engraziar .... ils
capuns .... veramein, vus veis buca surfatg cul campiun mundial.
Erna:
Quei sa buca esser, quei ei nunpusseivel. Quei... quei.. (entscheiva a
balluccar)

S-KES 1-1_Il pli tup mument_(sr) y


Il pli tup mument - ina cumedia en treis acts - versiun romontscha d'Alexi Monn
29/45
Dani:
(mira inquietaus sill'Erna) Mumma, ei tut en uorden?
Erna:
Gie, engraziel per l'informaziun. (lai dar il telefon, ballucca enviers il
canapè)  Dani, jeu crei, jeu, jeu .... (dat ensemen sil canapè) (tuts
cuoran vi tier ella)
Dani:
Mumma, mumma, dieunuardi!
Anita:
Tgei ha ella?
Willi:
Duei telefonar al 144?
Dani:
Gie, fai dabot.
Beat:
Mo negina panica. (mira tarlischond sill'Anita) Jeu mirel grad da vossa
mumma.
Anita:
Vus?
Beat:
Jeu vegnel ordlunder tiptop cugl emprem agid. Mument (aulza igl
uvierchel digl egl dretg dall'Erna, palpa il puls mirond sill'ura da bratsch)
Dani:
(mira inquietaus ed en panica)  E lu?
Beat:
Ella ei vi da mauls?
Tuts:
Tgei Capauls???
Beat:
Senza schientscha!
Dani:
Gliez hai jeu era viu!
Willi:
(va spert tiel canapè) Cheu gida mo ina reanimaziun da bucca a bucca!
Dorli:
(sdrappa naven el) Ussa dattas ti immediat ruaus!
Beat:
Jeu drovel aua ed in schigentamauns. (l'Anita cuora ord stiva)
Willi:
E tgei s'ei ussa cul 144?
Beat:
Quei vegn schon bien. Ha ella mintgaton da quellas attaccas?
Dani:
Buca ch'jeu savess. Jeu supponel ch'ei seigi stau empau bia per ella oz.
Beat:
Tgei?
Anita:
(tuorna cun ina scadiala ed in schigentamauns) Tonscha quei?
Beat:
(tarlischa si per l'Anita) Perfetg. (fa bletsch il schigentamauns e metta sil
frunt all'Erna)
Dorli:
(critic) Quei gida buca la massa. (tuts stattan entuorn il canapè e miran
sill'Erna)
Willi:
(en panica) Ussa fai, telefonescha al 144.
Beat:
Mo aunc in pign mument. (pren la scadiala) Mei tuts dalla vart.
Anita:
Aber buca serius, ni?
Beat:
Hagies in tec fidonza, Anita, jeu sai schon tgei ch'jeu fetsch.
Anita:
Speronza. (tuts van naven dil canapè)

S-KES 1-1_Il pli tup mument_(sr) y


Il pli tup mument - ina cumedia en treis acts - versiun romontscha d'Alexi Monn
30/45
Beat:
(aulza la scadiala e seprepara per derscher ella sur l'Erna giu) In...
dus... tr..
Erna:
(tut tementada) .... Buca ughegei!
Beat:
(freina) Traritrara.... e schon puspei clara!
Dani:
Dieus seigi ludaus ... tgei ei insumma schabegiau, mumma?
Erna:
Tuttenina eisi vegniu stgir avon ils egls..
Anita:
Gie, schon, aber pertgei?
Erna:
(tegn il tgau)  Jeu hai telefonau e .... (fixescha il telefon) Il consulat era
da l'autra vart. Els han anflau il bab. ... El viva.
Beat:
Tgei bab??
Dani:
Tgei? Aber el.... (va e pren si il telefon) Hallo?! (teidla)
Anita:
Hallo, mumma! Sas ti insumma tgei che ti raquentas?
Willi:
(pren plein quitau il maun dall'Erna) Erna, quei ei gie gnanc pusseivel.
Dorli:
(separa els dus) Quei sai era JEU far. (pren sezza il maun dall'Erna e
sesa giu sper ella)  Ti has franc capiu ruma per puma!
Dani:
Gie, il fegl ... exact. Aber quei ei nunpusseivel. Sbaglieis buca cun in
auter? (muossa all'Anita da vegnir. Scutina) Il bab viva veramein, buca
dubi! (discuora puspei el telefon)  Tgei! Oz schon?? (teidla vinavon)
Beat:
Tgei s'ei?
Erna:
(peglia il maun dil Sommer) S'imaginei ina gada, miu um, ... ei va bein
cun el. El .... (mira cun egls gronds sil Sommer) ... Uiuiui.
Beat:
(mira sil Willi) Daco duessi buca ir bein cun el? …. Fuss forsa tuttina
meglier da telefonar al 144.
Erna:
(segeina si dil canapè e va en direcziun dil telefon) Tgei hani detg?
Dani:
Ch'el seigi sauns sc'in pèsch e sin via a casa!
Erna:
Aber Dani, tgei fagein nus cun .... (muossa discret cul tgau sil Sommer)
Dani:
(el telefon) ... Gie, naturalmein ... Dieus paghi. (metta si il telefon,
balbegiond) El sto esser cheu mintga mument. Atgnamein vess il
consulat schon giu d'informar nus l'jamna vargada, aber zaco zacum ei
quell'informaziun ida denter la detta.
Willi:
E tgei s'ei cun mei? Jeu manegel mo.... (mira entuorn tut disturbaus)
Beat:
Vegn aunc in hosp da natalezi?
Dani:
Aunc in hosp, gie sains era dir aschia. Vus capis segir (muossa sigl
esch)  .. jeu manegel ... la finfinala eisi schon tard. (tauscha il Sommer
en direcziun digl esch)
Beat:
Gie, naturalmein. (mira desperadamein sill'Anita)  Jeu hai aunc dad ir
biebein in'ura cugl auto.  (dat adia a tuts, il davos all'Anita) Sche vus
duvreis zacu in cussegl pervia da segiradas ... ni schiglioc ... (pren la

S-KES 1-1_Il pli tup mument_(sr) y


Il pli tup mument - ina cumedia en treis acts - versiun romontscha d'Alexi Monn
31/45
carta da visetas ord sia mappa e tonscha ella all'Anita)  ... quei ei miu
numer da telefon privat. Sche vus leis telefonar la sera....
Dani:
... Gie, gie ... ella telefonescha schon a vus, schon damaun. (pren la
mappa d'actas dil Sommer e dat ella enta maun ad ella) Quei ei
veramein stau bi, aber ussa..... (va cul Sommer agl esch)(ei stgalina)

5. Scena
Dani, Beat Sommer, Anita, Erna, Paul

Erna:
Paul!!
Dani:
(stat indecis cul Sommer si per igl esch-stiva. Va agl esch-terrassa ed
arva quel)  Signur Sommer. (fa in smani en direcziun digl esch-terrassa)
Bien viadi e vegni bein a casa!
Beat:
(irritaus) Atras il curtin?
Dani:
Bugen, sch'ei fa ora nuot. Mumma, mira ti ch'el mondi. (va ord stiva e
siara igl esch)
Beat:
(va indecis en direcziun digl esch-terrassa)  Aber...
Erna:
(instantissim) ... Hop hop. (Il Sommer ei vid ir tras igl esch-terrassa)
Paul:
(dad ordaviert) Dani, miu fegl!
Dani:
(dad ordadora) Sontga Maria, mumma da Diu ... PROPI TI. (tuschrogna)
Ah, buna sera, vus essas aber empau tard.
Paul:
Tgei? Quei sun jeu, tiu ...
Dani:
.... Pssst!
Beat:
(sil pass digl esch-terrassa)  Tgi ei quel ch'ei vegnius?
Anita:
In hosp retardau! In amitg da giuventetgna dil bab.
Dani:
(arva igl esch mo ina „fessa“ e mira viaden)  S'el? Vus essas gie aunc
adina cheu!
Beat:
Quei para empau curios, ch'jeu ...
Paul:
Vul buca schar entrar mei? (tauscha dalla vart il Dani ed entra en stiva
cun bratscha aviarta per embratschar tuts)  Jeu sun puspei cheu.
Erna:
(tauscha il Sommer ch'el croda sur il pass digl esch, betta suenter la
mappa d'actas ch'ei dada giun plaun)

Tenda

S-KES 1-1_Il pli tup mument_(sr) y


Il pli tup mument - ina cumedia en treis acts - versiun romontscha d'Alexi Monn
32/45
3. Act
1. Scena
Paul, Erna, Dani, Anita, Dorli
(L'acziun cuntinuescha immediat suenter il secund act)
Paul:
Erna, Anita. (el cuora cun bratscha aviarta tier ellas. Embratscha ellas e
targlina)  Era buca grad zatgi sigl esch-terrassa?
Dani:
Vesas spérts? (siara spert gl'esch-terrassa)
Paul:
Emporta gie nuot. Oh, co quei ei bi. (embratscha l'Erna, l'Anita ed il
Dani) Vus gnanc saveis s'imaginar tgei ch'jeu hai fatg atras!
Anita:
E lu pér nus! Aber raquenta ti gl'emprem.... (ins auda in schemem
d'ordaviert)
Paul:
(interrumpa il beinvegni)  Tgei ei quei stau?
Anita:
Forsa in stgirat! Nus vein tertgau ...
Paul:
Gie, il consulat ha schon informau mei ch'jeu seigi vegnius declaraus
morts. (mira entuorn) Willi, Dorli, oh con bi da puspei veser vus.
(embratscha puspei tuts treis)
Dorli:
(cun dar ina tschaghignada sil Willi) A mi fai special grond plascher!
Paul:
Quei ei buc da crer! Avon dus meins gnanc savev jeu pli tgi ch'jeu
seigi....
Erna:
.... ed jeu hai aunc bugnau tei oz avonmiezdi.
Anita:
Aber ussa raquenta finalmein.
Paul:
Gnanc jeu capeschel propi aunc tut. Nus vein giu in accident, ed in da
nos guids ei vegnius per la veta. El veva si miu sacados cun miu pass.
Mei han habitonts d'in vitg els cuolms anflau e tgirau. Jeu savevel da
nuot pli, tochen....

2. Scena
Paul, Anita, Erna, Dani, Willi, Dorli, Beat Sommer
(Ins auda schemem dad ordaviert e sin finiastra cumpara la fatscha dil Sommer)
Paul:
Tgi per l'amur da Diu ei quei?
Dani:
Strusch in stgirat! (mira da nausch sill'Anita) Il meglier s'ei da far sco
sche negin vesess ed udess, lu svanesch el lu schon puspei. Bab, jeu
sai propi buca tgei ch'jeu duess dir. (embratscha el)(il Sommer tegn il
tgau e splunta alla finiastra)
Paul:
(inquietaus) Quel para d'esser blessaus!
Dani:
Gliez paran quels leu adina d'esser ... tut mo per far cumpassiun!
Paul:
Aber x-enzatgei constat toh buca.

S-KES 1-1_Il pli tup mument_(sr) y


Il pli tup mument - ina cumedia en treis acts - versiun romontscha d'Alexi Monn
33/45
Anita:
Fuss forsa tuttina bien da mirar ina gada.
Dani:
Aba, quei fa buca basegns ... bab raquenta plitost...
Paul:
Gl'emprem vi jeu saver tgei che quel vul! (vul ir alla finiastra)
Anita:
(stat en via ad el)  Gl'emprem stuein nus aber declarar zatgei a ti. Ei
para d'esser ordasenn .... igl um vegn dalla segirada.
Paul:
Quel vesa plitost ora sco sch'el duvrass ina segirada.
Dani:
Ussa ei buca il temps da far igl asen. Quel ei cheu pervia da tia segirada
da veta. Quella ei scadida oz!
Paul:
Oz? Gie, lu sun jeu grad turnaus il dretg mument. (va agl esch-terrassa
ed arva el) Ei tut en uorden cun vus?
Beat:
Nuot ei en uorden. (fruscha il tgau e sedrezza cun gretta enviers l'Erna)
Dunna Moser, daco veis vus bess mei ord casa.
Paul:
Lu hai jeu tuttina buca viu spérts. Cura ch'jeu sun vegnius en stiva eras
vus sin esch!
Beat:
Exact aschia eisi. (schubregia giu sia vestgadira. Mira panzond sil Paul)
Jeu hai schon viu vus enzanua, e quei avon cuort!
Paul:
(cun in surrir) Gliez crei jeu lu buca propi - nun che vus seigies staus sil
Himalaja.
Beat:
Curios .... dil reminent, Sommer, Beat Sommer ei miu num. Jeu lavurel
tier la segirada SEMPERVITA.  (dat il maun al Paul)
Paul:
Hai jeu udiu, gie. Ei va para per la segirada da veta. Bein da narr co il
temps va. Ei quei veramein schon tons onns. (sesmarveglia) Daco
essas vus atgnamein sorti digl esch-terrassa? Ha negin offeriu ina
suppia a vus?
Beat:
Jeu level grad ir.
Paul:
E pertgei essas buca i digl esch-casa ora!?
Beat:
Ei ver, gie, daco insumma buca da leu ora? (mira sil Dani per survegnir
ina risposta)
Dani:
Gie, eh .... il signur Sommer ha vuliu mussar a nus con impurtont ch'igl
ei da ver ina segirada d'accidents.
Beat:
Tgei hai jeu vuliu?
Anita:
Exact. Vus veis bein declarau a mi ch'ei sappi dar dètgs accidents
sch'ins sortescha digl esch-terrassa, buca ver? (ri e mira tut carin sil
Sommer)
Beat:
Gie, da principi veis vus naturalmein raschun. Accidents datti tier las pli
pintgas e semplas caussas. Aber jeu level toh buca...
Dani:
.... Vesas ussa, ba ... ba.... Battesta .... perquei s'el sortius digl esch-
terrassa. Pli probabel s'el lu scarpitschaus - in ver scarpitscholi, ha, ha.
Beat:
(mira da nausch sil Dani) Scarpitscholi?? (.. e lu sill'Erna) Vegnius ius

S-KES 1-1_Il pli tup mument_(sr) y


Il pli tup mument - ina cumedia en treis acts - versiun romontscha d'Alexi Monn
34/45
pli...
Paul:
Tgei has ti detg a mi?
Dani:
ÄHH, tgei manegias?
Beat:
Il meglier s'ei sch'jeu mon ussa. (semeina per ir)
Paul:
Nua leis vus ir?
Beat:
En claustra... naaa, matei a casa.
Paul:
Vegn buca en damonda, tut tenor essas seblessai pli fetg. Sco emprem
vegnis vus ussa en stiva.
Erna:
Aber quei fa propi buca da basegns. (il Sommer tegn schemend il tgau)
Dani:
Exact, quel para d'esser sauns sc'in pèsch.
Anita:
Na, aschia savein nus propi buca schar ir el. (tarlischa si per il Sommer)
Dani:
(da bass) Anita!! (muossa cul det ch'ella batti)
Paul:
Fagei buca da schenau - mo vegni en.
Beat:
Engraziel, silmeins dus normals. (mira da nausch sil Dani e sill'Erna e
carin lu sill'Anita) Astgass jeu forsa duvrar vies bogn? Jeu less sescultrir
empau.
Paul:
Gie, gie ... il secund esch da dretg.
Beat:
Merci fetg, jeu sai la via. (l'Erna ed il Dani scutinan in cun l'auter)
Paul:
(mira entuorn) El sa la via?? X-zatgei constat insumma buca cheu. Vus
sedepurteis da quei fasierli.
Dorli:
Exact aschia eisi!
Willi:
(da reproscha) Dorli! Teidla Paul, esser eisi aschia che l'Erna ha
emblidau da dar part alla segirada che ti seigies morts!
Erna:
Exact! E quei astg'ins buca, schiglioc paga la segirada buca l'entira
summa.
Paul:
Jeu hai buc idea da tgei che vus tschintscheis. Veis schon viu ina gada
in miert schi vivs sco quei ch'jeu stun avon vus?
Dani:
Ussa eis ti schon vivs, aber avon in'ura eras ti aunc morts!
Paul:
Na, lu vivev jeu era schon!
Dani:
Sche teidla pia ... entschiet ha tut aschia.
Beat:
(vegn ord il bogn) Pardon, en tscheu hai buca savun!
Paul:
(si per il Dani) Buca ussa, gl'emprem mirein nus da quei pauper giuven
cheu.
Anita:
Gliez fetsch jeu schon. Signur Sommer, jeu vegnel grad.... (va cul
Sommer en bogn)
Dani:
Hainomol, bab, ussa teidla ina ga tier.

S-KES 1-1_Il pli tup mument_(sr) y


Il pli tup mument - ina cumedia en treis acts - versiun romontscha d'Alexi Monn
35/45
Paul:
En quei tun buca! …. Has buca survegniu avunda sil tgil?
Dani:
(capitulescha e semeina) Fa buca senn.
Willi:
Paul, capeschas buca, (muossa cul det polisch sigl esch) EL manegia
che ti seigies schon cheu.
Paul:
(da malidi) Sun jeu gie era!
Erna:
Oh na, ti gnanc sas esser cheu!
Paul:
E daco buc, sch'ins astga dumandar?
Dani:
Perquei ch'il Willi remplazza tei!
Willi:
(loschs) Exact, jeu sun staus a disposiziun!
Paul:
Daco a disposiziun.... daco remplazzau .... vul quei forsa dir.... (va tiel
Willi e tschappa el per la gargatta) Ti huora clepper. Ussa stos mo aunc
dir che ti seigies daus vid mia dunna, ferton ch'jeu erel...
Erna:
(separa els dus) .... Paul, lai star el.
Dorli:
Ti stuesses atgnamein esser engrazieviels ad el. (streha ils cavels dil
Willi) Sch'il Willi fuss buca staus..
Willi:
Jeu sun insumma buca daus vid l'Erna ... (drezza la vestgadira,
permalaus)  Tgei tratgas ti insumma da mei? Ed insumma ha‘l Dani giu
l'idea.
Paul:
(stregn) Dani, has ti pretendiu quei dil Willi?
Dani:
(en panica) Bab, jeu declarel tut a ti, aber in tec pli tard. Aber jeu roghel
tei (tegn mauns a Diu) ... di pil mument buca tgi che ti eis. Di
semplamein che ti seigies in vegl amitg dil Paul.
Paul:
(mira ella runda) Essas vus tuts vegni ord la suna?
Dorli:
Spetga tochen che ti sas tut - lu rias ti da carpar!
Willi:
(mira da nausch sin ella) Dorli!
Dorli:
(perplexa) Perstgisa! (discuora da bass cul Willi)
Anita:
(vegn ord il bogn cul Sommer e meina el al canapè)  So, prendei plaz.
Beat:
Engraziel. (pren plaz schemend e tegn il tgau) Mirei ina gada.
Anita:
(sesa sper il Sommer e palpa giu il tgau) Quei cheu dat la dètga botta,
vus pauperet. (streha precautamein il tgau al Sommer e smacca el en
siu decoltau mirond sils auters e dend segns) Veis grondas dolurs?
Beat:
(sepusa schemend vid l'Anita) Ualti grondas ... aber aschia s'eni
supportablas. Mo buca semuentar.
Erna:
Jeu mon grad per glatsch per vus. (sedrezza al Paul) Vegnas era cun
mei?
Paul:
Daco, sun jeu forsa igl um da glatsch?
Erna:
(energicamein) Nus essan schon daditg buca sevesi ed jeu hai mo

S-KES 1-1_Il pli tup mument_(sr) y


Il pli tup mument - ina cumedia en treis acts - versiun romontscha d'Alexi Monn
36/45
tertgau che ti veglies forsa saver, tgei ch'ei curriu e passau duront quei
temps.
Paul:
Quei sas ti lu schon aunc raquintar a mi. Gl'emprem ei quei signur cheu
en roda.
Anita, Dorli, Dani, Willi: (indignai, tuts ensemen) Signur Sommer...
Beat:
(mira si) Gie?
Anita:
Schon bien. (smacca el puspei el decoltau)
Paul:
Engraziel. (pren ina butteglia vinars e dus migeuls ord scaffa e va tiel
Sommer e tiell'Anita) Ed ussa datti sco emprem in sitg per secalmar. (il
Paul derscha en al Sommer e lura a sesez. Il Sommer pren il migiel da
quei malgengli) Viva....
Beat:
Engraziel fetg, viva. (beiba e tuoscha) oioioi - quel cheu fa levar si ils
morts!
Paul:
(beiba era ed emplenescha puspei il migiel)  Vus veis segir udiu ch'jeu
sun staus naven ina perpetnadad?
Beat:
(studegia) Naaa.... daco?
Dani:
(pren spert in migiel ord scaffa, sesa giu sper tschels, derscha en e
beiba) Tgei fa vies tgau?
Paul:
Tgei.... buca?? (mira surstaus sil Dani) La finfinala essas vus gie cheu
pervia da mei! (fa viva cul Sommer)
Beat:
Pervia da vus? Na, jeu sun vegnius pervia dil signur Moser. (beiba)
Paul:
Pervia dil Dani? (irritaus)  Jeu hai tertgau ch'ei mondi per la segirada da
veta.
Beat:
Exact, per lezza vai! Da principi beibel jeu gie buca, aber da quella
rauba cheu duess ins buca derscher da hisli giu.
Paul:
(irritaus) Vev jeu era buca el senn! (derscha en danovamein al Sommer.
Sedrezza enviers il Dani) Daco tia segirada da veta? Ti has toh detg
avon...
Dani:
... forsa ch'ei fuss tuttina meglier d'ir tiel miedi. Cun blessuras dil tgau
duess ins buca far igl asen.
Paul:
Cun mei aber schon??
Beat:
Na na, quei fa buca da basegns, jeu hai ussa schon bia meglier. (beiba
e raupa. Ri si per il Paul. Lala) Jeu hai giu la cletgada che vus essas
vegni. Ils auters vessen schau murir mei on curtin. (mira riend sill'Anita)
Vus naturalmein buca. Vus essas fetg carina, Aniiiiita. (melodia dil
schlagher da Costa Cordalis) (puspei si per il Paul) Enconuschis vus
schon daditg la famiglia Moser? (sepusa puspei encunter l'Anita)
Paul:
Ha, senza mei dessi buca la famiglia Moser...
Dani:
.... Schon dapi onns ed onnorums. El ei in vegl amitg dil bab.

S-KES 1-1_Il pli tup mument_(sr) y


Il pli tup mument - ina cumedia en treis acts - versiun romontscha d'Alexi Monn
37/45
Paul:
(mira cun egls gross sil Dani) Tgei sun jeu? (il Dani fa hecticamein
segns al Paul)(il Paul beiba, mirond desperadamein sin Dani, derscha
en danovamein a sesez ed al Sommer) Per revegnir alla segirada...
Erna:
.... So, ussa sun jeu puspei anavos.  (vegn cun in sac da glatsch)
Beat:
Lu enconuscheis vus segir era l'onda Rosa?
Paul:
Tgei onda Rosa?
Beat:
Matei l'onda Rosa. Ella ha oz annual/di da mort. Il signur Moser ei grad
staus sin santeri ed ha mess flurs sin fossa e bugnau.
Paul:
(mira sil Dani) Veramein bi da tei.
Beat:
Na, jeu manegel il Pau....
Erna:
.... So. (misla il sac da glatsch sil tgau al Sommer) (il Sommer grescha e
tegn il tgau, schema)
Paul:
Erna!
Anita:
Mumma! (smacca il Sommer en siu decoltau e mira da nausch sill'Erna)
Erna:
Oh, perstgisei! Mintgaton sun jeu aschi malpratica!
Beat:
Gl'emprem bettis vus mei or dad esch e suenter schlagheis en la
cavazza a mi - sun jeu Gieri Genatsch?
Paul:
Gie, propi .... mussei ina gada. (interquera il tgau dil Sommer) Il meglier
ei da metter si in flaster ... vegni jeu fetsch grad sez quei. Ei la scatla
d'emprem agid aunc adina el bogn?
Erna:
Mo lai, quei fetsch jeu schon! Tochen sas ti tschintschar cul Dani. El vul
schon dir daditg enzatgei a ti?
Beat:
(tut sezaccuda, setegn desperadamein vid l'Anita) Oh, na, engraziel
fetg. Gl'emprem in pei el tgil, lu il glatsch giu per la cavazza ed ussa
forsa tissi... Forsa savess vossa feglia....
Paul:
Mira ina ga co quel ha ussa tema da tei. Vegni signur Sommer, jeu
fetsch quei. E lu saveis era grad raquintar tgi che l'onda Rosa ei. (va cul
Sommer ord stiva)
(L'Erna ed il Dani muossan all'Anita da vegnir tier els e sepostan sper la Dorli ed il Willi.
Scutinan in cun l'auter)
Erna:
Ussa vein nus la pulenta - co lein far vinavon?
Willi:
Il meglier fussi da trer la tenda ed ir a casa!
Dani:
Gie, il meglier fussi, jeu sai era buca co vinavon! (la tenda entscheiva a
seserrar)
Erna, Anita, Dorli: Halt, halt, schi sempel vai buca!! La finala hani pagau (cun in
moviment sur ils aspectaturs) per l'entira cumedia.
Anita:
So Dani, la finfinala has ti cavistrau nus en quella situaziun.
Dani:
Co vess jeu duiu saver ch'il bab vivi aunc e ch'el tuorni grad il pli tup

S-KES 1-1_Il pli tup mument_(sr) y


Il pli tup mument - ina cumedia en treis acts - versiun romontscha d'Alexi Monn
38/45
mument?
Anita:
Tuna quasi sco sche ti stesses mal.
Dani:
Oh, en tutta cass buca bein --- aber tschontscha buca pulenta, jeu
selegrel grad sco tut tschels ch'il bab viva ed ei pupei anavos.
Willi:
(schema e mira tut trumpaus sill'Erna) Aschia eisi!
Dorli:
Nus stuein dumignar naven zaco il Sommer.
Erna:
Aber co? Il bab ei tut inamuraus en quei cherli.
Dani:
(cun ina tschaghignada sill'Anita) Mo il bab??
Anita:
Jeu hai mo empruau da menar el sin auters patratgs. Sche la mumma
vess buca bess el ord casa, fuss el daditg naven ed il bab stuess buca
far il samaritan.
Erna:
(desperada) Tgei duei far? Quei era insumma buca planisau aschia.
Anita:
Nus stuein finalmein sclarir si il bab. Quel crei numnadamein che nus
drovien tuts gl'auto mellen. Jeu mirel dil Beat, äh, naturalmein dil signur
Sommer e vus tschintscheis cul bab.
Dani:
Quei plaschess naturalmein a ti. Sche ti miras dad el, va el insumma
buca pli a casa.
Anita:
(mira da nausch sil Dani)  Lappi.
Willi:
Jeu sai co far! Nus dein vinars al Sommer tochen ch'el sa buca
distinguer il Paul dall'Anita.
Dorli:
Daco scheis buca semplamein la verdad a quei segiradalori. Il Paul viva
gie e lu sto era il Willi buca far sco sch'el fuss il Paul.
Willi:
Aber eisi buca scumandau da pretender ch'ins seigi zatgi auter mo per
ch'ei detti raps dalla segirada? Nus mein tuts en chista pervia da fraud
da segirada.
Dorli:
Daco? Il segirau ei gie puspei levaus da mort en veta.
Willi:
Aber avon era’l morts!
Dani:
Il Willi ha raschun.
Dorli:
Ti dattas propi tut per saver restar gl'um dall'Erna! (cinicamein) Quei plai
naturalmein schon a ti!
Erna:
Fai buca schi tup, Dorli. Has forsa il sentiment ch'jeu hagi plascher da
far da bab e mumma cul Willi?
Dorli:
Zaa. Gliez hains viu avon, cura che ti eis dada vi dad el sco in uors vid il
mèl d'aviuls ed has bitschergnau giu el sc'ina furia.
Dani:
(schema) Oh, buca schon puspei!
Anita:
So, ussa mo empau da ziccas! Nus vein avunda problems.
Erna:
(dad ault) Jeu hai insumma buca bitschergnau giu tiu um. Quei era
mo.... ei veva da veser ora schi real sco .... (Il Paul entra quei mument

S-KES 1-1_Il pli tup mument_(sr) y


Il pli tup mument - ina cumedia en treis acts - versiun romontscha d'Alexi Monn
39/45
en stiva ensemen cul Sommer ch'ha enfischau il tgau)
Anita/Dani:
Pssst, muuumma!
Paul:
(fixescha l'Erna)  Tgei has ti fatg?
Erna:
Nuot, en mintga cass buca aschia sco quei che la Dorli pretenda. Gl'ei
veramein mo stau in bunet.
Dorli:
(ri sarcasticamein) Ed jeu sun la Nossadunna dalla misericordia ...
Willi:
(da vilau)  Dorli, ei tonscha! Signur Sommer, co fussi cun in sitg? (va
alla meisa sper il canapè e derscha en al Sommer)
Beat:
(lala) Gieeee, sche bien pia. Aber quei ei veramein il davos. (beiba)
Paul:
(va tiels auters e sedrezza all'Erna)  Datti zatgei denter tei ed il Willi
ch'jeu vess da saver? (il Sommer vul era vegnir tier els)
Willi:
(tegn anavos el pil bratsch) Lein schar quels empau en ruaus. (derscha
puspei en al Sommer)  In va schon aunc, ni?
Beat:
(smanatscha per legher cul det) Leis buentar mei, ha!? (beiba)
Erna:
(nervusa)  Na,... vul dir, teoreticamein schon .... aber buca aschia sco
quei che ti tratgas. La finala eis ti buca staus cheu ed aschia.... aber gl'ei
mo stau per tiu bien ... per nies bien naturalmein. (da bass)  Jeu sai
ussa buca declarar quei meglier. (mira cun egls gross sil Paul)  Ti
capeschas speronza mei.
Paul:
Buca plaid!
Beat:
Buca ch'jeu vess forsa marveglias, aber tgi ei il Willi?
Paul:
(mira irritaus sil Sommer) Lez stat sper vus! (lez mira entuorn, sco sch'el
encuress zatgi)
Willi:
Ussa teidla ina gada tier. Igl ei buca sco quei che ti tratgas. (vul ir tiel
Paul, seretegn, tuorna anavos e derscha puspei en al Sommer, dat
riend giu pella  schuiala ad el e va lu tiel Paul)
Paul:
Aha! gie, e tgei tratg jeu?
Willi:
Igl ei mo pervia da quel leu.... (muossa sil Sommer che vul puspei
vegnir vi tier tschels)  Vus mo stei leu, jeu vegnel grad puspei tier vus.
Mo prendi sez.... Schia, nua eran nus? Ah, gie ... l'Erna ha emblidau che
ti eras morts.
Paul:
Tgei!?
Anita:
Psst... (da bass si per il Paul) Perquei eri da spitgar ch'ina gronda part
da tia summa da segirada mondi dil Rein giu.
Beat:
Quei ei super... (ballontscha en direcziun dils auters) Ed il meglier, quel
dat insumma buca el tgau.
Willi:
(si per il Sommer) Hai jeu bein detg!
Anita:
Jeu fetsch schon quei. (va a bratsch cul Sommer al canapè) Vus stueis
raquintar exnum da vossa lavur a mi. Mo prendei plaz. (sesa ensemen

S-KES 1-1_Il pli tup mument_(sr) y